open-index/open-wikipedia-markdown huggingface dataset:
നൗ ജവാൻ ഭാരത് സഭ

തൊഴിലാളി - കർഷക വിഭാഗങ്ങളിൽ പെടുന്ന യുവാക്കളെ സംഘടിപ്പിച്ച് ബ്രിട്ടീഷ് രാജിനെതിരായി വിപ്ലവം സംഘടിപ്പിക്കണം എന്ന ലക്ഷ്യത്തോടെ രൂപംകൊണ്ട ഇന്ത്യയിലെ ഒരു ഇടതുപക്ഷ യുവജന പ്രസ്ഥാനമായിരുന്നു **നൗജവാൻ ഭാരത് സഭ**  (എൻ.ബി.എസ് എന്നും ചിലപ്പോൾ **നൗ ജവാൻ ഭാരത് സഭ** എന്നറിയിപ്പെട്ടിരുന്നതിനാൽ എൻ.ജെ.ബി.എസ് എന്നും ചുരുക്കപ്പേരിൽ ഇതറിയപ്പെട്ടിരുന്നു) (വിവർത്തനം: ഇന്ത്യയിലെ യുവജന സമൂഹം)  1926 മാർച്ചിൽ ഭഗത് സിംഗിന്റെ നേതൃത്വത്തിൽ രൂപീകരിക്കപ്പെട്ട ഈ സംഘടന  ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിപ്ല സംഘടനയുടെ ജനകീയ മുഖമായിരുന്നുവെന്നും പറയാം. 1959ൽ ആൾ ഇന്ത്യാ യൂത്ത് ഫെഡറേഷൻ രൂപികരിച്ചപ്പോൾ  നൗ ജവാൻ ഭാരത് സഭ അതിൽ ലയിച്ചു.

## അവലംബം

വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ
വർഗ്ഗം:ഇന്ത്യയിലെ യുവജന സംഘടനകൾ
ആരോഹി

സമീപത്തുള്ള വസ്തുക്കളിലോ ചെടികളിലോ പറ്റിപ്പിടിച്ച് മുകളിലേക്ക് വളരുന്ന സ്വഭാവമുള്ള സസ്യങ്ങളാണ് **ആരോഹി**. വല്ലരി, ദാരുലത, മൂലാരോഹി, പ്രതാനാരോഹി, അങ്കുശാരോഹി, കണ്ടകാരോഹി എന്നിങ്ങനെ വിവിധ തരം ആരോഹികൾ ഉണ്ട്. 

## അവലംബം

വർഗ്ഗം:സസ്യങ്ങൾ
അന്തരീക്ഷ നദി

ലഘുചിത്രം|അന്തരീക്ഷ നദി
**അന്തരീക്ഷനദി** എന്നത് അന്തരീക്ഷത്തിൽ ജലസാന്ദ്രമായ ഇടുങ്ങിയ ഒരു ഇടനാഴി അല്ലെങ്കിൽ ഒരു ഉറക്കുള്ളിൽ സംരക്ഷിക്കപെട്ടിട്ടുള്ള ഈർപ്പം ആണ്. അന്തരീക്ഷനദികൾ മെച്ചപ്പെടുത്തിയ നീരാവിയുടെ കൂട്ടങ്ങൾ പരസ്പരം ബന്ധിക്കപെട്ട നിലയിൽ, അല്ലെങ്കിൽ അതിശക്തമായ ചുഴലി കാറ്റിന്റെ അവസാനം കാണപ്പെടുന്നു.

1990 കളുടെ തുടക്കത്തിൽ മസ്സാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ശാസ്ത്രജ്ഞാരായ **റെഗിനൽദ് നെവെല്ലും** **യ്യൗങ്ങ് ഴുവും** ആണ് ആദ്യമായി ഈ പേര്ഉപയോഗിച്ചത്.

അന്തരീക്ഷനദികൾ സാധാരണയായി കുറച്ച് ആയിരം കിലോമീറ്റർ നീളവും ഏതാനും നൂറു കിലോമീറ്റർ വീതിയുമുള്ള, ഭൂമിയുടെ ഏറ്റവും വലിയ നദിയിൽ ഉള്ളതിനേക്കാൾ അധികം ജലം ഉൾക്കൊള്ളുന്നു. ഒരു ചെറിയ സമയത്തിനുള്ളിൽ ഇതു മഴയായി പെയ്യുന്നു.

## ഇതും കാണുക
* അന്തരീക്ഷ ജലകണം

## അവലംബം

വർഗ്ഗം:അന്തരീക്ഷം
ഐ.സി. ബാലകൃഷ്ണൻ

വയനാട് ജില്ലയിൽ നിന്നുള്ള കോൺഗ്രസ്(ഐ) നേതാക്കളിലൊരാളും പതിമൂന്നും, പതിനാലും കേരള നിയമസഭകളിൽൽ സുൽത്താൻ ബത്തേരി മണ്ഡലത്തെ പ്രതിനിധീകരിച്ച് അംഗവുമാണ് **ഐ.സി. ബാലകൃഷ്ണൻ**. ആദിവാസി കോൺഗ്രസിന്റെ ജനറൽ സെക്രട്ടറി, ബി.എസ്.എൻ.എൽ ഉപദേശക സമിതി അംഗം എന്നീ നിലകളിലും പ്രവർത്തിക്കുന്നു.

## ജീവിതരേഖ
ചന്തുവിന്റെയും മീനാക്ഷിയുടെയും മകനായി 1975 മേയ് 25-ന് ജനനം. വാലാട് ഗവ. ഹെസ്കൂളിലെ വിദ്യാഭ്യാസ കാലത്ത് കെ.എസ്.യു-വിലൂടെ വിദ്യാർത്ഥി രാഷ്ട്രീയത്തിലെത്തി. 2000 മുതൽ 2005 വരെ തവിഞ്ഞാൽ ഗ്രാമപഞ്ചായത്ത് അംഗമായും 2005 മുതൽ 2010 വരെ വയനാട് ജില്ലാ പഞ്ചായത്ത് അംഗമായും തെരഞ്ഞെടുക്കപ്പെട്ടു. 2008 മുതൽ 2010 വരെ യൂത്ത് കോൺഗ്രസ്(ഐ) വയനാട് ജില്ലാ പ്രസിഡണ്ട് ആയി പ്രവർത്തിച്ചിരുന്നു. 2011-ലെ നിയമസഭാ തെരഞ്ഞെടുപ്പിൽ സുൽത്താൻ ബത്തേരി മണ്ഡലത്തിൽ നിന്നും എം.എൽ.എ ആയി തെരഞ്ഞെടുക്കപ്പെട്ട് ആദ്യമായി  നിയമസഭയിലെത്തി. ഈ തെരഞ്ഞെടുപ്പിൽ തൊട്ടടുത്ത സ്ഥാനാർത്ഥി സി.പി.ഐ.(എം)-ലെ ഇ.എ. ശങ്കരനെക്കാൾ 7,583 വോട്ടുകൾ അധികം വോട്ടുകൾ ബാലകൃഷ്ണൻ നേടിയിരുന്നു.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1975-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഇ.കെ. വിജയൻ

കോഴിക്കോട് ജില്ലയിൽ നിന്നുള്ള സി.പി.ഐ. നേതാക്കളിലൊരാളും പതിനാലാം കേരള നിയമസഭയിൽ നാദാപുരം മണ്ഡലത്തെ പ്രതിനിധീകരിക്കുന്ന അംഗവുമാണ് **ഇ.കെ. വിജയൻ**. സി.പി.ഐ സംസ്ഥാന കൗൺസിൽ അംഗം, മോട്ടോർ വെഹിക്കിൾ വർക്കേഴ്സ് പ്രസിഡണ്ട് എന്നീ നിലകളിലും പ്രവർത്തിക്കുന്നു.

## ജീവിതരേഖ
ടി.വി. ബാലകൃഷ്ണൻ കിടാവിന്റെയും ഇ.കെ. കമലാക്ഷിയമ്മയുടെയും മകനായി 1953 ജനുവരി 2-ന് ജനനം. എ.ഐ.എസ്.എഫ്.-ലൂടെ പൊതുരംഗത്തെത്തി. എ.ഐ.എസ്.എഫ്.-ന്റെ ജില്ലാ സെക്രട്ടറി, സംസ്ഥാന ജോയിന്റ് സെക്രട്ടറി. സി.പി.ഐ ജില്ലാ സെക്രട്ടറി, എ.ഐ.ടി.യു.സി. ജില്ലാ സെക്രട്ടറി, സംസ്ഥാന വർക്കിംഗ് കമ്മറ്റി അംഗം തുടങ്ങിയ നിലകളിൽ പ്രവർത്തിച്ചിരുന്നു. പാർലമെന്റ് മാർച്ചുമായി ബന്ധപ്പെട്ട് ഒന്നരമാസത്തോളം ജയിൽവാസമനുഷ്ടിക്കേണ്ടി വന്നിട്ടുണ്ട്.

2011-ൽ നാദാപുരം മണ്ഡലത്തിൽ നിന്നും ആദ്യമായി നിയമസഭാംഗമായി തെരഞ്ഞെടുക്കപ്പെട്ടു. ഈ തെരഞ്ഞെടുപ്പിൽ ഇദ്ദേഹം തൊട്ടടുത്ത സ്ഥാനാർത്ഥി കോൺഗ്രസ്സ് (ഐ)-യിലെ വി.എം. ചന്ദ്രനേക്കാൾ 7546 വോട്ട് അധികം നേടിയിരുന്നു.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:1953-ൽ ജനിച്ചവർ
വർഗ്ഗം:ജനുവരി 2-ന് ജനിച്ചവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കെ. ദാസൻ

കോഴിക്കോട് ജില്ലയിൽ നിന്നുള്ള സി.പി.ഐ (എം) നേതാക്കളിലൊരാളും പതിമൂന്നാമത്തേതിലും പതിനാലാമത്തേതും കേരള നിയമസഭയിൽ കൊയിലാണ്ടി മണ്ഡലത്തെ പ്രതിനിധീകരിക്കുന്ന അംഗവുമാണ് **കെ. ദാസൻ**. സി.ഐ.ടി.യു. അഖിലേന്ത്യാ ജനറൽ കൗൺസിൽ അംഗം, സംസ്ഥാനകമ്മറ്റി അംഗം എന്നീ നിലകളിലും പ്രവർത്തിക്കുന്നു.

## ജീവിതരേഖ
കൊയിലാണ്ടി താലൂക്കിലെ കൊടക്കാട്ടുംമുറി കുഞ്ഞിരാമന്റെയും കല്യാണിയുടെയും മകനായി 1952 ഡിസംബർ 1-ന് ജനനം. കൊയിലാണ്ടി നിയമസഭാ കമ്മറ്റി അംഗമായി രാഷ്ട്രീയ ജീവിതം ആരംഭിച്ചു. സി.ഐ.ടി.യു-നു കീഴിലുള്ള ചെത്ത് തൊഴിലാളി യൂണിയൻ, ഹാൻഡ്‌ലൂം യൂണിയൻ എന്നിവയുടെ താലൂക്ക് സെക്രട്ടറിയായി പ്രവർത്തിച്ചിരുന്നു. ഏറെകാലം കൊയിലാണ്ടി നഗരസഭാ ചെയർമാനായിരുന്നു.

2011-ൽ കൊയിലാണ്ടി മണ്ഡലത്തിൽ നിന്നും ആദ്യമായി നിയമസഭയിലേക്ക് തെരഞ്ഞെടുക്കപ്പെട്ടു. ഈ തെരഞ്ഞെടുപ്പിൽ തൊട്ടടുത്ത സ്ഥാനാർത്ഥി കെ.പി. അനിൽകുമാറിനേക്കാൾ 4139 വോട്ടുകൾ അധികം നേടിയിരുന്നു.

2016 കൊയിലാണ്ടി മണ്ഡലത്തിൽ നിന്നും  രണ്ടാമതായി ആദ്യത്തേതിനേക്കാൾ ഭൂരിപക്ഷത്തോടെ വിജയിച്ചു . യു.ഡി.എഫ്. ലെ എൻ. സുബ്രഹ്മണ്യനെ 13369 വോട്ടുകൾക്കാണു് പരാജയപ്പെടുത്തിയത്.46.33 % വോട്ടുകളാണു്കരസ്ഥമാക്കിയത്

## അവലംബം

വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1952-ൽ ജനിച്ചവർ
വർഗ്ഗം:ഡിസംബർ 1-ന് ജനിച്ചവർ
ഫ്രങ്ക് ഫർട്ട് പുസ്തകമേള

ജോനസ്ഗുട്ടൺബർഗ് ആദ്യത്തെ അച്ചടി യന്ത്രം കണ്ടുപിടിച്ചത്  1439 ൽ ജർമ്മനിയിലെ ഫ്രാങ്ക്ഫർട്ടിൽ വച്ചാണ്.1440 കൾക്കു ശേഷം ഫ്രാങ്ക്ഫർട്ടിലെ  പുസ്തക വ്യാപാരികൾ  ഗുട്ടൺബർഗിന്റെ കണ്ടെത്തലിനോടുള്ള ആദരസൂചകമായി എല്ലാ വർഷവും പുസതകമ്ള നടത്താൻ തീരുമാനിച്ചു.ഏകദേശം അഞ്ഞൂറു വർഷത്തിന്റെ ചരിത്രമുണ്ട് ഈ പുസതകമേളക്ക്.17-ാം നൂറ്റാണ്ടു വരെ പ്രധാന പുസ്തക പ്രദർശനങ്ങളിൽ ഒന്നായിരുന്നു ഇത്.1632 -ൽ ജർമ്മനിയിലെ മറ്റൊരു നഗരമായ ലെയ്പ്സിൽ പുതിയൊരു പുസ്തക മേളക്ക് തുടക്കം കുറിച്ചതോടെ ഇതിന്റെ ശോഭയ്ക്ക് മങ്ങലേറ്റു.1949 -ൽ രണ്ടാം ലോകയുദ്ധത്തിനു ശേഷമാണ് ആധുനിക ഫ്രാങ്ക്ഫർട്ട് മേളക്ക് തുടക്കമായത്.

## സവിശേഷതകൾ
	മെസ്സേ ഫ്രങ്ക്ഫർട്ട് ലോകത്തിലെ ഏറ്റവും വലിയ വ്യാപാര സമുച്ചയമാണ്.ആറ് നിലകൾ മൊത്തം 578000 സ്ക്വയർ മീറ്റർ ചുറ്റളവ്.നൂറിലധികം രാജ്യങ്ങളിൽ നിന്ന് 7300 ൽ ആധികം പ്രസാധകരാണ് ഓരോ വർഷവും പുസ്തകങ്ങൾ അണിനിരത്തുന്നത്.മൂന്നു ലക്ഷത്തിലധികം സന്ദർശകർ എത്തുന്നു.ആയിരത്തോളം ബന്ധപ്പെട്ട പരിപാടികൾ അഞ്ചു ദിവസം കൊണ്ടു  നടക്കുന്നു.ഒൻപതിനായിരത്തിലധികം മാധ്യമ പ്രവർത്തകർ ഇവിടെ എത്തുന്നു.പുസ്തക വില്പനയല്ല,പുസ്തകങ്ങളുടെ പകർപ്പവകാശത്തിന്റെ കൊടുക്കൽ വാങ്ങലുകളാണ് ഇവിടെ നടക്കുന്നത്.
## അവലംബം

വർഗ്ഗം:പുസ്തകമേളകൾ
പെഗാസസ് എയർലൈൻസ്

ലഘുചിത്രം|317x317ബിന്ദു|പ്രാഗിലെ പെഗാസസ് എയർലൈൻസ്.
തുർക്കിയുടെ തലസ്ഥാനമായ ഇസ്താംബുൾ ആസ്ഥാനമായി പ്രവർത്തിക്കുന്ന ചെലവ് കുറഞ്ഞ എയർലൈനാണ് പെഗാസസ് എയർലൈൻസ്, തുർക്കിയിലെ അനവധി വിമാനത്താവളങ്ങളിൽ എയർലൈൻസിന് ബേസുകൾ ഉണ്ട്. 6 ആഭ്യന്തര ലക്ഷ്യസ്ഥാനങ്ങളിലേക്ക് സർവീസ് നടത്തി ആരംഭിച്ച പെഗാസസ് എയർലൈൻസ് ഇന്ന് 45 അന്താരാഷ്‌ട്ര ലക്ഷ്യസ്ഥാനങ്ങൾ ഉൾപ്പെടെ 80 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു.

## ചരിത്രം
1989-ൽ രണ്ടു ബിസിനസ്‌ സംരംഭങ്ങളായ നെറ്റും സിൽക്ക്എയറും എയർ ലിംഗസുമായി പങ്കാളികളായി ടൂർ ചാർട്ടേഡ് എയർലൈനായി പെഗാസസ് എയർലൈൻസ് സ്ഥാപിച്ചു. രണ്ട് ബോയിംഗ് 737-400എസ് വിമാനങ്ങൾ ഉപയോഗിച്ചു 1990 ഏപ്രിൽ 15-നു എയർലൈൻ പ്രവർത്തനങ്ങൾ ആരംഭിച്ചു. ഗ്രീക്ക് പൗരാണികശാസ്ത്രം പ്രകാരം പോസീഡൻ ദൈവത്തിൻറെ പറക്കുന്ന കുതിരയാണ് പെഗാസസ്. എന്നാൽ എയർലൈൻ പ്രവർത്തനം ആരംഭിച്ചു നാലു മാസങ്ങൾക്കു ശേഷം ഇറാഖ് കുവൈറ്റിനെ ആക്രമിച്ചു, 7 മാസങ്ങൾ നീണ്ടുനിന്ന പോരാട്ടങ്ങൾ തുർക്കി ടൂറിസത്തെ വല്ലാതെ ബാധിച്ചു. 1992-ഓടെ തുർക്കിയിലേക്ക് വീണ്ടും സഞ്ചാരികൾ എത്തിതുടങ്ങി, പെഗാസസ് മൂന്നാമത്തെ ബോയിംഗ് 737-400 വിമാനം സ്വന്തമാക്കി. മാത്രമല്ല, വേനൽകാല തിരക്കുകൾ പരിഗണിച്ചു രണ്ട് എയർബസ്‌ എ320എസ് വിമാനങ്ങൾ ലീസിനെടുക്കുകയും ചെയ്തു. 
വിജയകരമായ രണ്ട് വർഷങ്ങൾക്കു ശേഷം എയർ ലിംഗസും നെറ്റും തങ്ങളുടെ ഓഹരികൾ ഇസ്താംബുൾ ആസ്ഥാനമായി പ്രവർത്തിക്കുന്ന യാപി ക്രെഡിറ്റ്ബാങ്കിനു വിറ്റു, അങ്ങനെ പെഗാസസ് എയർലൈൻസ് പൂർണമായി തുർക്കി കമ്പനിയായി.

1997 സെപ്റ്റംബർ 4-നു പെഗാസസ് എയർലൈൻസ് ബോയിംഗ് കൊമേർഷ്യൽ എയർപ്ലേൻസ് കമ്പനിയിൽ ബോയിംഗ് 737-400, ബോയിംഗ് 737-800 വിമാനങ്ങൾക്കു ഓർഡർ നൽകി. അങ്ങനെ പെഗാസസ് എയർലൈൻസ് ബോയിംഗ് 737 നെക്സ്റ്റ് ജെനറേഷന് വിമാനങ്ങൾക്കു ഓർഡർ നൽകുന്ന ആദ്യ തുർക്കി എയർലൈൻസ് ആയി. മാത്രമല്ല 10 ബോയിംഗ് 737-800എസ് വിമാനങ്ങൾ ലീസിനെടുക്കാൻ ഐഎൽഎഫ്സി-യുമായി കരാറും ഒപ്പിട്ടു. 

2007-ൽ മറ്റേതു സ്വകാര്യ എയർലൈനിനേക്കാൾ തുർക്കി യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു. 2008-ൽ 4.4 മില്യൺ യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു. 2013-ഓടെ യാത്രക്കാരുടെ എണ്ണം വീണ്ടും വർദ്ധിച്ചു 16.8 മില്യൺ യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു. 

2012-ൽ തുർക്കിയിലെ ഏറ്റവും വലിയ രണ്ടാമത്തെ എയർലൈൻ ആയ പെഗാസസ് എയർലൈൻസ് എ320നിയോ കുടുംബത്തിൽ പെട്ട 100 വിമാനങ്ങൾക്കുള്ള കരാറിൽ ഏർപ്പെട്ടു, അതിൽ 75 എണ്ണത്തിനു ഓർഡറും നൽകി (57 എ320നിയോ, 18 എ321നിയോ). ഒരു തുർക്കി വിമാന കമ്പനി നൽകുന്ന ഏറ്റവും വലിയ വിമാന ഓർഡറായിരുന്നു ഇത്. 2012 ഡിസംബർ 18-നു അന്നത്തെ തുർക്കി ട്രാൻസ്പോർട്ട് മന്ത്രി ബിനാലി യിൽഡ്രിം പങ്കെടുത്ത ചടങ്ങിൽ വെച്ച് ഓർഡർ നൽകിയതായി പ്രഖ്യാപിച്ചു.  ജൂൺ 2012-ൽ കിർഗിസ് എയർ കമ്പനിയായ എയർ മാനസിൻറെ 49 ശതമാനം പെഗാസസ് എയർലൈൻസ് വാങ്ങി. 2013 മാർച്ച്‌ 22-നു പെഗാസസ് ഏഷ്യ എന്ന കമ്പനിയുടെ പേരിലുള്ള ആദ്യ വിമാനം പ്രവർത്തനം ആരംഭിച്ചു. 

പെഗാസസ് എയർലൈൻസ് കമ്പനിയുടെ 34.5 ശതമാനം ഓഹരികൾ പൊതു സ്റ്റോക്ക്‌ മാർക്കറ്റിൽ വെച്ച്. ബിഐഎസ്ടി: പിജിഎസ് യുഎസ് എന്ന പേരിൽ 2013 ഏപ്രിൽ 26 മുതൽ ബോർസ ഇസ്താംബുളിൽ പെഗാസസ് എയർലൈൻസിൻറെ ഓഹരികൾ കൈകാര്യം ചെയ്യുന്നു.

## കോഡ്ഷെയർ ധാരണകൾ
പെഗാസസ് എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ബെർലിൻ, അസർബെയ്ജാൻ എയർലൈൻസ്, ഐസൈർ, കെഎൽഎം.

## വിമാനങ്ങൾ
ഏറ്റവും പുതിയ വിമാനങ്ങൾ ഉപയോഗിക്കുന്ന എയർലൈൻസുകളിൽ മുൻപന്തിയിൽ ഉള്ള എയർലൈൻസാണ് പെഗാസസ് എയർലൈൻസ്. ജൂൺ 2015-ലെ കണക്കനുസരിച്ചു പെഗാസസ് എയർലൈൻസിൻറെ വിമാനങ്ങൾ ഇവയാണ്:

## അവലംബം

വർഗ്ഗം:വിമാനസർവീസുകൾ
വർഗ്ഗം:തുർക്കി
പുരുഷൻ കടലുണ്ടി

ഒരു നാടക-ചലച്ചിത്രകാരനും നാടകരചയിതാവും ഇടതുപക്ഷ രാഷ്ട്രീയ പ്രവർത്തകനുമാണ് **പുരുഷൻ കടലുണ്ടി**. സാഹിത്യത്തിനുള്ള നിരവധി പുരസ്കാരങ്ങൾ നേടിയിട്ടുണ്ട്. കേരള സാഹിത്യ അക്കാദമി സെക്രട്ടറിയായിരുന്നു. നിലവിൽ ബാലുശേരി മണ്ഡലത്തിൽ നിന്നുള്ള എം.എൽ.എ കൂടിയാണിദ്ദേഹം.

## ജീവിതരേഖ
1947 നവംബർ 15-ന് പി.കെ. കണാരന്റെയും അമ്മാളുകുട്ടിയുടെയും മകനായി ജനനം. 10-ആം ക്ലാസിന് ശേഷം പോളിടെൿനിക്കിൽ ചേർന്നു കെ.എസ്.വൈ.എഫ്-ലൂടെ രാഷ്ട്രീയ പ്രവേശനം. പോളിടെൿനിക് വിദ്യാഭ്യാസകാലത്ത് ഇലക്ട്രിക്കൽ-മെക്കാനിക്കൽ അസോസിയേഷന്റെ ജോയിന്റ് സെക്രട്ടറിയായിരുന്നു. അടിയന്തരാവസ്ഥക്കാലത്ത് വിദ്യാർത്ഥി പ്രക്ഷോഭത്തിന് നേതൃത്വം നൽകുകയും 'പട്ടിണി' എന്ന തെരുവു നാടകം രചിച്ച് അവതരിപ്പിച്ചതിന് അറസ്റ്റിലായിട്ടുണ്ട്. മാവൂർ ഗ്വാളിയോർ റയോൺസിൽ ഉദ്യോഗസ്ഥനായിരുന്നു.  നൂറോളം തെരുവുനാടകങ്ങളും 42 അമച്വർ നാടകങ്ങളും മൂന്ന്‌ തിരക്കഥകളും രചിച്ചിട്ടുണ്ട്.

2011-ലെ നിയമസഭാ തെരഞ്ഞെടുപ്പിൽ തന്റെ ആദ്യമത്സരത്തിൽ  ബാലുശേരി മണ്ഡലത്തിൽ സി.പി.ഐ (എം) സ്ഥാനാർത്ഥിയായിരുന്ന ഇദ്ദേഹം തൊട്ടടുത്ത സ്ഥാനാർത്ഥി കോൺഗ്രസ്സ് (ഐ)-ലെ എ. ബലറാമിനെ 8882 വോട്ടുകൾക്ക് പരാജയപ്പെടുത്തി.

## പുരസ്കാരങ്ങൾ
* കേന്ദ്ര ദളിത് സാഹിത്യ അക്കാദമിയുടെ മഹാത്മ ജ്യോതിബ ഫുലെ നാഷണൽ അവാർഡ് (2002)
* അബുദാബി ശക്തി അവാർഡ്
* ശ്രീകണ്ഠൻ നായർ സ്മാരക പുരസ്കാരം
* വി.കെ. കൃഷ്ണമേനോൻ അവാർഡ്
* തോപ്പിൽ ഭാസി അവാർഡ്

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1947-ൽ ജനിച്ചവർ
വർഗ്ഗം:നവംബർ 15-ന് ജനിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
രാജേഷ് പിള്ള

മലയാളത്തിലെ ഒരു ചലച്ചിത്രസംവിധായകനായിരുന്നു **രാജേഷ് പിള്ള**  (7 ഒക്ടോബർ 1974 &ndash; 27 ഫെബ്രുവരി 2016) 
## ജീവിതരേഖ
### ജനനം, വിദ്യാഭ്യാസം
ഓച്ചിറ സ്വദേശിയായ ഡോ. കെ. രാമൻപിള്ളയുടെയും ഹരിപ്പാട് വീയപുരം സ്വദേശിയായ സുഭദ്രാമ്മയുടെയും മകനായി 1974-ൽ ഡൽഹിയിൽ ജനനം.  ഡൽഹിയിൽ കോളേജ് അധ്യാപകനായിരുന്ന പിതാവ് പിന്നീട് കുടുംബസമേതം തിരുവനന്തപുരത്തേക്ക് സ്ഥലം മാറി. പട്ടം സെന്റ് മേരീസ്, ഹരിപ്പാട് ഗവ. ബോയ്സ് ഹൈസ്കൂൾ, തിരുവനന്തപുരം മാർ ഇവാനിയോസ് കോളേജ് എന്നിവിടങ്ങളിലായിരുന്നു രാജേഷ് പിള്ളയുടെ വിദ്യാഭ്യാസം.

### ചലച്ചിത്രരംഗത്ത്
ബിരുദത്തിനുശേഷം രാജീവ് അഞ്ചലിനൊപ്പം സംവിധാന സഹായിയായി പ്രവർത്തിച്ചിരുന്നു. സൂര്യ ടി.വി.യിൽ 2002-ലെ ഓണക്കാലത്ത് പ്രക്ഷേപണം ചെയ്ത *അരികിൽ ഒരാൾ കൂടി* എന്ന ടെലിഫിലിം സംവിധാനം ചെയ്തു കൊണ്ട് രാജേഷ് സ്വതന്ത്ര സംവിധായകനായി. പിന്നീടൊരു ടെലിവിഷൻ സീരിയൽ കൂടി സംവിധാനം ചെയ്തു. *[[ഹൃദയത്തിൽ സൂക്ഷിക്കാൻ]]* എന്ന ചലച്ചിത്രത്തിലൂടെ 2005-ൽ ചലച്ചിത്രലോകത്തെത്തി. കുഞ്ചാക്കോ ബോബൻ, ഭാവന എന്നിവരെ കേന്ദ്ര കഥാപാത്രങ്ങളാക്കി ചെയ്ത ഈ ചിത്രം സാമ്പത്തികമായി പരാജമായിരുന്നു. പിന്നീട്  *[[ട്രാഫിക് (ചലച്ചിത്രം)|ട്രാഫിക്]]* എന്ന ചിത്രത്തിലൂടെയാണ് വിജയകരമായ തിരിച്ചുവരവ് നടത്തിയത്. ബോബി-സഞ്ജയ് തിരക്കഥ രചിച്ച് 2011-ൽ പുറത്തിറങ്ങിയ ഈ ചലച്ചിത്രം ഏറെ ശ്രദ്ധേയത നേടിയിരുന്നു. ചെന്നൈയിൽ നടന്ന ഒരു യഥാർത്ഥ സംഭവത്തെ അടിസ്ഥാനമാക്കിയുള്ള ഒരു കഥയായിരുന്നു *ട്രാഫിക്* എന്ന സിനിമയുടേത്. മലയാളത്തിലെ ന്യൂ ജനറേഷൻ എന്ന തരംഗത്തിന് തുടക്കം കുറിച്ച ചിത്രമാണിതെന്നു പറയാം. ട്രാഫിക്കിന്റെ ഹിന്ദിപതിപ്പ് സംവിധാനം ചെയ്തെങ്കിലും ചിത്രം പുറത്തിറങ്ങിയില്ല. നിവിൻ പോളി, അമല പോൾ എന്നിവരെ കേന്ദ്രകഥാപാത്രങ്ങളാക്കി 2015-ൽ സംവിധാനം ചെയ്ത് പുറത്തിറക്കിയ *മിലി* എന്ന ഇൻസ്പിറേഷണൽ ചിത്രവും വിജയമായിരുന്നു. 2016 ഫെബ്രുവരിയിൽ റിലീസ് ചെയ്ത ''വേട്ട'' ആണ് ഇദ്ദേഹത്തിന്റെ അവസാന ചിത്രം.

### മരണം
നോൺ-ആൽക്കഹോളിക് ലിവർ സിൻഡ്രോം (കരൾ രോഗം) മൂർച്ചിച്ചതിനെത്തുടർന്ന് ഏറെക്കാലം ചികിത്സയിലായിരുന്ന രാജേഷ് പിള്ള കൊച്ചിയിലെ പി.വി.എസ്. ആശുപത്രിയിൽ വെച്ച് 2016 ഫെബ്രുവരി 27-ന് രാവിലെ ഏകദേശം 11.30-ന് അന്തരിച്ചു. വേട്ട എന്ന ചിത്രം റിലീസ് ചെയ്ത് പിറ്റേ ദിവസമാണ് രാജേഷ് മരണപ്പെട്ടത്. മൃതദേഹം രവിപുരം പൊതുശ്മശാനത്തിൽ സംസ്കരിച്ചു.

## സംവിധാനം ചെയ്ത ചിത്രങ്ങൾ

## അവാർഡുകളും അവാർഡ് നാമനിർദ്ദേശങ്ങളും

* **Won** – 1st South Indian International Movie Awards for Best Direction – *[[Traffic]]*
* **Won** – Jaihind Film Awards 2012 for Best Direction – *[[Traffic]]*
* **Won** – Reporter TV Film Awards 2012 for Best Direction – *[[Traffic]]*
* **Won** – Nana Film Awards for Best Direction – *[[Traffic]]*
* **Won** – Amritha Film Award - Trend Setting Film Director
* **Won** – Aimfill Inspire Film Award - Best Innovative Film
* **Won** – National Film Promotion Council 2011 - Pratheeksha Puraskaram
* **Won** –Mathrubhumi  Film Awards 2011 - Path Breaking Movie of the Year 
* **Won** – Minnalai Film TV Awards-Best Director - 2011
* **Won** –   Audi-Ritz Icon Award 2012 - Iconic Film of the Year Malayalam
* **Won** –  Santhosham South Indian Film Award 2011
* **Won** – Southspin Fashion Award-2012
* **Nominated** – Asianet Film Awards 2012 for Best Direction – *[[Traffic]]*
* **Nominated** – Surya Film Awards for Best Direction – *[[Traffic]]*

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 27-ന് മരിച്ചവർ
വർഗ്ഗം:1974-ൽ ജനിച്ചവർ
ജിയാനി ഇൻഫന്റിനോ

**ജിയാനി ഇൻഫന്റിനോ**(; ജനനം 23 March 1970) നിലവിലെ ഫിഫ പ്രസിഡൻറും സ്വിസ്-ഇറ്റാലിയൻ ഫുട്ബോൾ അഡ്മിനിസ്ട്രേറ്ററുമാണ്  2009 മുതൽ യുവേഫയുടെ ജനറൽ സെക്രട്ടറിയായിരുന്നു .2016 ഫെബ്രുവരി 26ന് നടന്ന ഫിഫ തിരഞ്ഞെടുപ്പിൽ പ്രസിഡൻറായി തിരഞ്ഞെടുക്കപ്പെട്ടു.. ഇറ്റലി, സ്വിറ്റസർലാൻറ് എന്നീ രാജ്യങ്ങൾക്ക് പുറമെ ഗ്രീസിൻറെ പൗരത്വവമുള്ള ആളാണ് ജിയാനി ഇൻഫന്റിനോ.

## വ്യക്തി ജീവിതം
വിവാഹിതനായ ഇജിയാനി ഇൻഫന്റിനോക്ക് നാല് കുുട്ടികളുണ്ട്.  സീരി എയുടെയും  ഇൻറർമിലാൻറെയും. വലിയ ആരാധകനാണ്

## അവലംബം

## പുറത്തേക്കുള്ള കണ്ണികൾ

വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫിഫ പ്രസിഡണ്ടുമാർ
ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക

**ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക** മലയാളത്തിൽ ഇതുവരെ പ്രസിദ്ധീകരിച്ച ബുദ്ധമതവുമായി ബന്ധപ്പെട്ട എല്ലാ പുസ്തകങ്ങളുടെയും പട്ടികയാകുന്നു. 

## അവലംബം
*കേരള ഭാഷാ ഇൻസ്റ്റിറ്റ്യൂട്ട് നാളന്ദ തിരുവനന്തപുരം
*സൈലൻസ് ഓഷോ ബുക്ക് ഷോപ്പ് 
*കറന്റ് ബുക്സ് കോട്ടയം

വർഗ്ഗം:മലയാളഗ്രന്ഥങ്ങൾ
വർഗ്ഗം:ബുദ്ധമതഗ്രന്ഥങ്ങൾ
ജാതിപത്രി

ജാതിമരത്തിന്റെ കായയായ ജാതിക്കായുടെ ഉള്ളിലുള്ള വിത്തിന്റെ പുറംതോടിൽ കാണുന്ന ചുവന്ന നിറത്തിലുള്ള ഒരു ആവരണമാണ് **ജാതിപത്രി (Mace)**.

## അവലംബം

## പുറത്തേക്കുള്ള കണ്ണികൾ
കേരളചരിത്ര പുസ്തകങ്ങളുടെ പട്ടിക

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:കേരളചരിത്രം
പ്ലുംബാജിനേസീ

കേരളത്തിൽ കാണുന്ന വെള്ളക്കൊടുവേലി, നീലക്കൊടുവേലി, ചെത്തിക്കൊടുവേലി എന്നിവ അടങ്ങിയ സസ്യകുടുംബമാണ് **പ്ലുംബാജിനേസീ (Plumbaginaceae)**. 24 ജനുസുകളിലായി ഏതാണ്ട്  800 സ്പീഷിസുകൾ ഉള്ള ഒരു സപുഷ്പി സസ്യകുടുംബമാണിത്, ലീഡ്‌വേർട്ട് (leadwort) കുടുംബം എന്ന് അറിയപ്പെടുന്നു. എല്ലാവിധ പരിസ്ഥിതികളിലും ലോകത്തെല്ലായിടത്തും കണ്ടുവരുന്നു. മിക്കവയും ബഹുവർഷ കുറ്റിച്ചെടികളാണെങ്കിലും ഇതിൽ ചില വലിയ വള്ളികളും ഉണ്ട്. പ്രാണികളാണ് പരാഗണം നടത്തുന്നത്. ഔഷധസസ്യങ്ങളായും അലങ്കാരച്ചെടികളായും വളർത്തിവരുന്നു.

## ജനുസുകൾ
**[[Acantholimon]]*
**[[Aegialitis]]*
**[[Armeria]]*
**[[Bamiana]]*
**[[Bukiniczia]]*
**[[Cephalorhizum]]*
**[[Ceratostigma]]*
**[[Chaetolimon]]*
**[[Dictyolimon]]*
**[[Dyerophytum]]*
**[[Eremolimon]]*
**[[Ghasnianthus]]*
**[[Goniolimon]]*
**[[Ikonnikovia]]*
**[[Limoniastrum]]*
**[[Limoniopsis]]*
**[[Limonium]]* 
**[[Muellerolimon]]*
**[[Neogontscharovia]]*
**[[Plumbagella]]*
**[[Plumbago|പ്ലുംബാഗോ]]*
**[[Popoviolimon]]*
**[[Psylliostachys]]*
**[[Vassilczenkoa]]*

## അവലംബം

## പുറത്തേക്കുള്ള കണ്ണികൾ
*Plumbaginaceae in Topwalks 
*Plumbaginaceae  in L. Watson and M.J. Dallwitz  (1992 onwards). ''The families of flowering plants'' .
*NCBI Taxonomy Browser
*links at CSDL, Texas 

വർഗ്ഗം:സസ്യകുടുംബങ്ങൾ
വി.എം. ഉമ്മർ

കോഴിക്കോട് ജില്ലയിലെ മുസ്ലീം ലീഗ് നേതാക്കളിലൊരാളും കൊടുവള്ളി നിയമസഭ മണ്ഡലത്തിൽ നിന്നുള്ള എം.എൽ.എ-യുമാണ് **വി.എം. ഉമ്മർ**.
## ജീവിതരേഖ
ചേക്കു ഹാജിയുടെയും അയിഷ ഹജ്ജുമ്മയുടെയും മകനായി 1956 നവംബർ 23-ന് തച്ചംപൊയിലിൽ ജനനം. എം.എസ്.എഫ് സംസ്ഥാന എക്സിക്യൂട്ടിവ് അംഗം, യൂത്ത് ലീഗ് ജില്ലാ പ്രസിഡണ്ട്, മുസ്ലീം ലീഗ് മണ്ഡലം പ്രസിഡണ്ട് തുടങ്ങിയ സ്ഥാനങ്ങൾ വഹിച്ചിട്ടുണ്ട്. അധ്യാപകനായിരുന്നു. 18 വർഷക്കാലം താമരശേരി ഗ്രാമപഞ്ചായത്ത് വൈസ്പ്രസിഡണ്ട്, പ്രസിഡണ്ട് പദവികൾ വഹിച്ചിരുന്നു.

2011-ലെ നിയമസഭാ തെരഞ്ഞെടുപ്പിൽ കൊടുവള്ളി മണ്ഡലത്തിൽ മത്സരിച്ച ഇദ്ദേഹം, തൊട്ടടുത്ത എതിർസ്ഥാനാർത്ഥി സി.പി.ഐ. (എം)-ലെ എം. മെഹബൂബിനെ 16,552 വോട്ടുകൾക്ക് പരാജയപ്പെടുത്തി.

## അവലംബം

വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
ജങ്ക കടുപ്പ പരീക്ഷണം

മരത്തിന്റെ കടുപ്പം ടെസ്റ്റുചെയ്യുന്നതിനുള്ള ഒരു രീതിയാണ് **ജങ്ക കടുപ്പ പരീക്ഷണം (Janka hardness test)**. 11.28 മില്ലീമീറ്റർ വ്യാസമുള്ള ഒരു സ്റ്റീൽ ഉണ്ട അതിന്റെ പകുതിയോളം ഒരു മരത്തടിയിൽ അടിച്ചുകയറ്റാൻ വേണ്ടിവരുന്ന ബലത്തിന്റെ അളവാണ് ഇതിൽ പരീക്ഷിക്കുന്നത്. പൊതുവേ നിലത്തുവിരിക്കാനുള്ള മരത്തിന്റെ കടുപ്പം പരീക്ഷിക്കാനാണ് ഇത് ഉപയോഗിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:മരപ്പണി
വർഗ്ഗം:മരം
ചാർമാൻഡർ

ഒരു പോക്കിമോൻ ആണ് **ചാർമാൻഡർ** . ആദ്യം പ്രത്യക്ഷപെടുന്നത് നിറെണ്ടോയുടെ വീഡിയോ ഗെയിമിൽ ആണ് . ഈ കഥപാത്രത്തെ സൃഷ്ടിച്ചത് കെൻ സുഗിമൊരി എന്ന കഥാപാത്ര നിർമാതാവ് ആണ് . ചാർമാൻഡറുടെ വാലിന്റെ അറ്റത്ത്‌ ഒരു തീ ജ്വാല ഉണ്ട്. ചാർമാൻഡരുടെ ആരോഗ്യം, മാനസിക അവസ്ഥ എന്നിവയ്ക്ക് അനുസരിച്ച് ഇതിന്റെ വലിപ്പം കൂടിയും കുറഞ്ഞും ഇരിക്കും. 

## പരിണാമം
പ്രധാനമായും മൂന്ന് ഘട്ടങ്ങളിൽ ആണ് പരിണാമം . ചാർമാൻഡർ>ചാർമിലിയോൻ >ചാറിസാർഡ ഇതാണ് അന്ത്യ രൂപം .

## രൂപകല്‌പനയും സ്വഭാവവിശേഷതയും
പോക്കിമോൻ വീഡിയോ ഗെയിം തുടങ്ങിയ സമയത്ത് തന്നെ ഉള്ള ഒരു കഥാപാത്രം ആണ് ഇവ. ആദ്യ പോക്കിമോൻ ഗെയിം ആയ റെഡ് ആൻഡ്‌ ഗ്രീനിൽ ഇവ ഉണ്ട് .   ജാപ്പനീസ് പേര് ഹിടോകൈജ് എന്നാണ് , പിൽകാലത്ത് മറ്റു രാജ്യങ്ങളിലും പ്രതേകിച്ച് അമേരികയിലേക്ക് ഗെയിം വ്യാപിച്ചപ്പോൾ അർത്ഥമുള്ള രൂപത്തിന് യോജിക്കുന്ന  പേരുകൾ എല്ലാ പോക്കിമോനും ഇടാൻ തുടങ്ങി അങ്ങനെ ആണ് എന്ന പേര് കിട്ടിയത് . പേരിന്റെ ഭാഗികമായ അർഥം കത്തിയത് എന്നാണ്.

## അവലംബം

## പുറത്തേയ്ക്കുള്ള കണ്ണികൾ
* Charmander on Bulbapedia

വർഗ്ഗം:പോക്കിമോനുകൾ
പേനക്കാവ്

ഗതികിട്ടാതെ അലയുന്ന ആത്മാവിനെ കുടിയിരുത്തിയിട്ടുള്ള ഇടമാണ്‌ **പേനക്കാവ്‌**. ഗതി കിട്ടാതെ അലയുന്ന ആത്മാവിനെയാണ് പേന എന്നു വിശേഷിപ്പിക്കുന്നത്. 

മരിച്ചയാളുടെ സങ്കല്‌പത്തിലുള്ള കോലത്തെ പേനത്തിറ എന്നാണ് വിളിക്കുന്നത്. പുലയർ, പറയർ, കരിമ്പാലർ എന്നിവിർക്കിടയിൽ ഈ ആരാധനാസമ്പ്രദായം നിലനിൽക്കുന്നു. വെടിവഴിപാടാണ്‌ പേനക്കാവുകളിലെ പ്രധാന വഴിപാട്‌. ഇതുമായി ബന്ധപ്പെട്ട്‌ നിലവിലുള്ള മന്ത്രവാദപ്പാട്ട് പേനപ്പാട്ട്‌ എന്നറിയപ്പെടുന്നു. ഉത്തരകേരളത്തിലെ മലയർ, പുലയർ, പുള്ളുവർ, പണിയർ എന്നിവർക്കിടയിലാണ്‌ ഇതുള്ളത്‌. കരുവാൾ, പിള്ളതീനി, തീയരിമാല, അസുരമഹാകാളി, നീർക്കണ്ണി, വെറ്റിലപ്പുളവൻ, കുട്ടിച്ചാത്തൻ, വീരൻ, ഗുളികൻ, ചാമുണ്ഡി തുടങ്ങിയവരെക്കുറിക്ക് മലയരുടെ പേനപ്പാട്ടിൽ സൂചനയുണ്ട്. ഒരാൾ മരിച്ചാൽ പരേതാത്മാവിന്‌ വീതിയുണ്ടാവാനായി മൂന്നാംനാൾ പേനപ്പാട്ട്‌ പാടണമെന്ന്‌ പണിയർക്കിടയിൽ ഒരു ആചാരം നിലനിൽക്കുന്നുണ്ട്.

## ഐതിഹ്യം/വിശ്വാസം
ഗതി കിട്ടാതെ അലയുന്ന ആത്മാവായ പേന ചില മനുഷ്യരിലേക്ക്‌ ആവേശിക്കുകയും അപ്പോൾ അവർ നിലത്തുവീണുരുളുകയും പുലമ്പുകയും ചെയ്യും എന്നു വിശ്വസിക്കുന്നു. പ്രസ്തുത ആത്മാവിന്‌ മോക്ഷം ലഭിക്കാനുള്ള കർമ്മങ്ങൾ നടത്താൻ ബന്ധുമിത്രാദികളെ ഓർമ്മപ്പെടുത്തുകയാണ് ഈ പ്രവേശനത്തിന്റെ ലക്ഷ്യം. ആ ആത്മാവിന്‌ മോക്ഷം ലഭിക്കാനായി പേനയെ പ്രതിമകളിൽ ആവാഹിച്ച്‌ പുണ്യക്ഷേത്രങ്ങളിലോ പുണ്യതീർത്ഥങ്ങളിലോ സമർപ്പിക്കണമെന്നാണ് വിശ്വാസം.

## കേരളത്തിൽ
കോഴിക്കോട്‌ ജില്ലയിലെ തിരുവമ്പാടി എസ്‌റ്റേറ്റിലുള്ള വാപ്പാട്ട്‌ പേനക്കാവാണ്‌ കേരളത്തിലെ പ്രസിദ്ധമായ പേനക്കാവ്. കുംഭമാസം 28-ആം തിയതിയാണ് ഇവിടെ ഉത്സവം നടക്കുന്നത്‌. നാഗാളി (നാഗരാജാവ്‌), കരിയോൻ, ഭഗവതി, ഗുരുക്കന്മാർ (പേന), മുത്തപ്പൻ, കിരാതശിവൻ, വടക്കേനടദേവി (പാർവതി), ഗുളികൻ, മലവില്ലി എന്നിവരെയാണ്‌ ഇവിടെ പൂജിക്കുന്നത്. ഈ പേനക്കാവിലെ കൂറ്റൻകാഞ്ഞിരമരത്തിലെ ഇലകൾ ഉത്സവനാളുകളിൽ മധുരിക്കുമത്രെ.

## അവലംബം
പബ്മെഡ്

മുഖ്യമായും, ആരോഗ്യശാസ്ത്രത്തിലും ജീവശാസ്ത്രത്തിലുമുള്ള ആധികാരികമായ അവലംബങ്ങളുടെ വിവരസഞ്ചയമായ മെഡ്‌ലൈൻ (Medline) ഡാറ്റാബേസിന്റെ ഉള്ളടക്കം തെരയുവാൻ സഹായിക്കുന്ന ഒരു സൗജന്യ ഇന്റർനെറ്റ് തെരച്ചിൽ യന്ത്രം അഥവാ സെർച്ച് എഞ്ചിൻ ആണു് **പബ്‌മെഡ് (PubMed).** അമേരിക്കയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ ഉപവിഭാഗമായ യുണൈറ്റെഡ് സ്റ്റേറ്റ്സ് നാഷണൽ ലൈബ്രറി ഓഫ് മെഡിസിന്റെ (United States National Library of Medicine -  NLM) ഭാഗമായ നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ ആണു് എൻട്രെസ് (Entrez) എന്ന വിവരശേഖരണവ്യവസ്ഥയുടെ ഒരു ഘടകമായി മെഡ്‌ലൈൻ ഡാറ്റാബേസ് പരിപാലിക്കുന്നതു്. 1971 മുതൽ 1997 വരെ, മെഡ്‌ലൈൻ വിവരങ്ങൾ വായിച്ചറിയുവാനുള്ള വഴി അക്കാദമിൿ സ്ഥാപനങ്ങളുടെയോ ലൈബ്രറികളുടേയോ ഓൺലൈൻ ചാനലുകളിലൂടെ മാത്രമായിരുന്നു. എന്നാൽ 1996 ജനുവരി മുതൽ പബ്മെഡ് സംവിധാനം നിലവിൽ വന്നു. 1997 ജൂണിൽ അമേരിക്കൻ വൈസ് പ്രസിഡണ്ട് അൽ ഗോർ ഒരു പൊതുപരിപാടിയിൽ വെച്ച് പബ്‌മെഡ് സേവനം സൗജന്യവും സാർവ്വത്രികവുമായി പ്രാപ്യമാക്കിയതായി പ്രഖ്യാപിച്ചു. ഇതോടെ, ഇന്റർനെറ്റ് വഴി ആർക്കും സ്വന്തം വീട്ടിൽ നിന്നോ ഓഫീസിൽ നിന്നോ വിദ്യാലയത്തിൽനിന്നോ മറ്റിടങ്ങളിൽനിന്നോ പബ്മെഡ് ഉപയോഗിച്ച് ആധികാരികമായ മെഡിക്കൽ ലേഖനങ്ങൾ വായിച്ചെടുക്കാമെന്നായി.

## പബ്‌മെഡിന്റെ ഉള്ളടക്കം
പബ്മെഡ് നിഷ്കർഷിക്കുന്ന ശാസ്ത്രീയനിലവാരങ്ങൾ പുലർത്തുന്നതും മികച്ച ആധികാരികതയുള്ളതുമായ ജേർണ്ണലുകൾ മാത്രമാണു് പബ്മെഡിൽ അടയാളപ്പെടുത്തുന്നതു്. അതിനാൽ, മറ്റ് ഇന്റർനെറ്റ് സെർച്ച് എഞ്ചിനുകളിൽ പതിവുള്ളതുപോലെ, വ്യാജമോ അർദ്ധവാസ്തവമോ ആയ ലേഖനങ്ങൾ സാധാരണ നിലയിൽ ഇത്തരം തെരച്ചിലിൽ ഉത്തരമായി വന്നുപെടാറില്ല.

മെഡ്‌ലൈൻ ഡാറ്റാബേസിനുപുറമേ, 1951 വരെയുണ്ടായിരുന്ന ഇൻഡെക്സ് മെഡിക്കസ് എന്ന അച്ചടിലേഖനങ്ങളുടെ അവലംബങ്ങൾ, ഇൻഡെക്സ് മെഡിക്കസിൽ ഉൾപ്പെടാതെ പോയ, അതിനുമുമ്പുണ്ടായിരുന്ന ചില ലേഖനങ്ങൾ,  മെഡ്‌ലൈനിൽ ഇനിയും ചേർത്തിട്ടില്ലാത്ത ഏറ്റവും പുതിയ ലേഖനങ്ങൾ, സമ്പൂർണ്ണരൂപത്തിലുള്ള ചില വൈദ്യശാസ്ത്രഗ്രന്ഥങ്ങൾ തുടങ്ങിയവയും പബ്മെഡ് തെരച്ചിലുകളിൽ ലഭ്യമാണു്.

2015ന്റെ തുടക്കത്തിലെ കണക്കനുസരിച്ച് പബ്-മെഡിൽ 1996 മുതലുള്ള രണ്ടരക്കോടിയോളം രേഖകൾ ലഭ്യമാണു്. ഇതിനുപുറമേ, 1865 മുതലുള്ള തെരഞ്ഞെടുത്ത ചിലരേഖകളും  1809 മുതൽക്കുള്ള ഏതാനും ലേഖനങ്ങളും ഈ വിവരസഞ്ചയത്തിൽ ഉൾപ്പെടുന്നു. കൂടാതെ, ഓരോ വർഷവും അഞ്ചു ലക്ഷത്തോളം പുതിയ ലേഖനങ്ങളുടെ കണ്ണികൾ കൂടി ഈ പട്ടികയിൽ ചേർക്കപ്പെടുന്നുണ്ടു്. മൊത്തം ലേഖനങ്ങളിൽ പകുതിയോളം എണ്ണത്തിനു് സംക്ഷിപ്തങ്ങളും (abstract)  മറ്റുള്ളവയ്ക്കു് പൂർണ്ണരൂപത്തിലേക്കുള്ള കണ്ണികളും ലഭ്യമാണു്. ഏകദേശം 40 ലക്ഷത്തോളം ഗവേഷണരേഖകൾ പൂർണ്ണരൂപത്തിൽ തന്നെ ഏതു വായനക്കാരനും ലഭ്യമാണു്.

## അവലംബം

## പുറത്തേക്കുള്ള കണ്ണികൾ

വർഗ്ഗം:നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്
റാഫിൽസ് ഹോട്ടൽ

സിംഗപ്പൂരിൽ സ്ഥിതിചെയ്യുന്ന കോളോണിയൽ കാലത്തെ രൂപകൽപനയിലുള്ള ആഡംബര ഹോട്ടലാണ് റാഫിൽസ് ഹോട്ടൽ. അർമേനിയൻ ഹോട്ടൽ വ്യവസായികളായ സർകീസ് ബ്രദർസ് 1887-ൽ സ്ഥാപിച്ചതാണ് റാഫിൽസ് ഹോട്ടൽ. സിംഗപ്പൂർ കണ്ടു പിടിച്ച ബ്രിട്ടീഷുകാരനായ സർ തോമസ്‌ സ്റ്റാംഫോർഡ് റാഫിൽസിൻറെ പേരാണ് ഹോട്ടലിനു നൽകിയിരിക്കുന്നത്. ഫെയർമോണ്ട് റാഫിൽസ് ഹോട്ടൽസ്‌ ഇന്റർനാഷണൽ ഗ്രൂപ്പിൻറെ സഹോദര സ്ഥാപനമായ റാഫിൽസ് ഹോട്ടൽസ്‌ ആൻഡ്‌ റിസോർട്ട്സിൻറെ ഏറ്റവും പ്രധാനപ്പെട്ട സ്ഥാപനമാണ് റാഫിൽസ് ഹോട്ടൽ.

## ചരിത്രം
1830-കളിൽ പണിത സ്വകാര്യ ബീച്ച് ഹൗസ് ആയിട്ടാണ് റാഫിൽസ് ഹോട്ടൽ സിംഗപ്പൂർ ആരംഭിച്ചത്. 1878-ൽ ഡോ. ചാൾസ് എമേർസൺ കെട്ടിടം ലീസിനെടുത്തു എമേർസൺ ഹോട്ടൽ ആരംഭിച്ചു. 1883-ൽ എമേർസൺ അന്തരിച്ചപ്പോൾ ഹോട്ടൽ അടച്ചുപൂട്ടി. 1887-ൽ എമേർസണിൻറെ ലീസ് കാലാവധി തീരുന്നതുവരെ റാഫിൽസ് ഇൻസ്റ്റിട്യൂഷൻ ബോർഡിംഗ് ഹൗസ് ആയി ഉപയോഗിച്ചു.
ഹോട്ടൽ ആരംഭിച്ചു ആദ്യ ദശകത്തിനകംതന്നെ മൂന്ന് പുതിയ കെട്ടിടങ്ങൾ ആദ്യം ഉണ്ടായിരുന്ന ബീച്ച് ഹൗസിനോട് ചേർക്കപ്പെട്ടു. 1890-ൽ 22 അതിഥി സ്യൂട്ടുകളുള്ള ഇരുനിലക്കെട്ടിടം പണിതു. ഒട്ടും വൈകാതെ, ബീച്ച് ഹൗസിനടുത്തുള്ള മറ്റൊരു കെട്ടിടം സാർകീസ് ബ്രദർസ് ലീസിനെടുത്തു പുതുക്കിപണിതു, 1894-ൽ പാം കോർട്ട് വിംഗ് പൂർത്തിയായി. പുതിയ കൂട്ടിചേർക്കലുകൾ മുഖേന ഹോട്ടലിലെ അതിഥി മുറികളുടെ എണ്ണം 75 ആയി. 
കുറച്ചു വർഷങ്ങൾക്കു ശേഷം ബീച്ച് ഹൗസ് നിന്നിരുന്ന സ്ഥലത്ത് പുതിയ പ്രധാന കെട്ടിടം പണികഴിച്ചു. സ്വാൻ ആൻഡ്‌ മക്ളാരനിലെ ആർക്കിടെക്റ്റ് റിജന്റ് ആൽഫ്രഡ്‌ ജോൺ ബിഡ്വെൽ ആണു രൂപകൽപന ചെയ്തത്, 1889-ൽ പണി പൂർത്തിയാക്കി. സീലിംഗ് ഫാൻ, വൈദ്യുതി ലൈറ്റ് തുടങ്ങിയ നവീന സൌകര്യങ്ങളോടുകൂടിയാണ് പുതിയ പ്രധാന കെട്ടിടം പണിതത്. മാത്രമല്ല, ഈ പ്രദേശത്ത് വൈദ്യുതി ലൈറ്റുകളുള്ള ആദ്യ ഹോട്ടൽ റാഫിൽസ് ഹോട്ടലാണ്. 

ജപ്പാൻ സിംഗപ്പൂരിനെ കൈയടക്കിയപ്പോൾ റാഫിൽസ് ഹോട്ടലും ജപ്പാൻകാർ കൈയടക്കി. 1942 ഫെബ്രുവരി 15-നു റാഫിൽസ് ഹോട്ടലിലെ അതിഥികളെ ജാപ്പനീസ് സൈനികർ വധിച്ചു. അതേസമയം, ഹോട്ടലിലെ വെള്ളി ബീഫ് ട്രോളി അടക്കം എല്ലാ വെള്ളിയും ഹോട്ടൽ ജീവനക്കാർ പാം കോർട്ടിൽ കുഴിച്ചിട്ടു. രണ്ടാം ലോകമഹായുദ്ധ കാലത്ത് റാഫിൽസ് ഹോട്ടലിൻറെ പേര് സ്യോനൻ ര്യോകൻ എന്നാക്കിമാറ്റി. ജാപ്പനീസ് താമസസ്ഥലം എന്നാണു ഇതിൻറെ അർത്ഥം. ഹോട്ടൽ തുറന്നു ഒരു നൂറ്റാണ്ടിനു ശേഷം 1987-ൽ റാഫിൽസ് ഹോട്ടലിനെ ദേശീയ സ്മാരകമായി സിംഗപ്പൂർ സർക്കാർ പ്രഖ്യാപിച്ചു.

1989-ൽ പുനർനിർമ്മാണ പ്രവർത്തികൾക്കായി ഹോട്ടൽ അടച്ച്. 160 മില്യൺ യുഎസ് ഡോളർ ചിലവിൽ നടന്ന പുനർനിർമ്മാണം രണ്ടു വർഷങ്ങൾക്കൊണ്ടാണ് പൂർത്തിയായത്. 1991 സെപ്റ്റംബർ 16-നു ഹോട്ടൽ പ്രവർത്തനങ്ങൾ പുനരാരംഭിച്ചു. 1915 കാലഘട്ടത്തെ ഓർമിപ്പിക്കുന്ന ശൈലിയിലാണ് ഹോട്ടൽ പുതുക്കിപണിതത്. എല്ലാ അതിഥി മുറികളും സ്യൂട്ടുകളാക്കി മാറ്റി. ഏർണസ്റ്റ് ഹെമ്മിംഗ് വേ, സോമർസെറ്റ്‌ മൌഘം തുടങ്ങിയ പ്രശസ്തരുടെ ഇഷ്ട സ്ഥലമായ ലോങ്ങ്‌ ബാർ പുതിയ ഷോപ്പിംഗ്‌ ആർക്കേഡിനു സമീപത്തേക്കു മാറ്റി. ലോങ്ങ്‌ ബാറിൽവെച്ചാണ് ദേശീയ കോക്ക്ടെയിലായ സിംഗപ്പൂർ സ്ലിംഗ് അതിൻറെ ഉപക്ഞാതാവായ ബാർടെണ്ടർ നിയാം ടോങ്ങ് ബൂൺ കണ്ടുപിടിച്ചത്.

കോളനി കാപിറ്റൽ എൽഎൽസി റാഫിൽസ് ഹോൾഡിങ്ങ്സ് കമ്പനിയെ 1.45 ബില്ല്യൺ യുഎസ് ഡോളറുകൾക്ക് വാങ്ങും എന്നു 2005 ജൂലൈ 18-നു പ്രഖ്യാപിക്കപ്പെട്ടു.

## അവലംബം

----
* 

വർഗ്ഗം:ഹോട്ടലുകൾ
ലൂയിസ് നിരൻബർഗ്ഗ്

ഒരു കനേഡിയൻ അമേരിക്കൻ ഗണിത ശാസ്ത്രജ്ഞനാണ് **ലൂയിസ് നിരൻബർഗ്ഗ്** (ജ: 29 ഫെബ്രുവരി 1925). ഗണിത വിശകലന മേഖലയിലെ പ്രമുഖനായ ഇദ്ദേഹം
അവകലസമവാക്യത്തെയും അവയുടെ ജ്യാമിതിയുമായുള്ള സങ്കീർണ്ണ ബന്ധത്തെയുംക്കുറിച്ച് നിരവധി പഠനങ്ങൾ നടത്തി. നിരവധി ഗണിത മേഖലകളിൽ പ്രയോഗിക്കപ്പെടുന്ന ഗാഗ്ലിയാർഡോ-നിരൻബർഗ്ഗ് സിദ്ധാന്തത്തിന്റെ (Gagliardo–Nirenberg interpolation inequality) ഉപജ്ഞാതാവുമാണ്.
## പുരസ്കാരങ്ങൾ
* ആബേൽ പുരസ്കാരം (2015)
## അവലംബം

## പുറം കണ്ണികൾ
* Interview with Louis Nirenberg, AMS 
* Homepage of Louis Nirenberg
* Simons Foundation, Science Lives: Louis Nirenberg

വർഗ്ഗം:അമേരിക്കൻ ഗണിതശാസ്ത്രജ്ഞർ
വർഗ്ഗം:ആബേൽ പുരസ്കാര ജേതാക്കൾ
വർഗ്ഗം:1925-ൽ ജനിച്ചവർ
വർഗ്ഗം:ഫെബ്രുവരി 28-ന് ജനിച്ചവർ
സ്‌പോട്ട്‌ലൈറ്റ്‌

ഓസ്കാർ പുരസ്കാരം നേടിയ ലോക പ്രശസ്തമായ ഒരു ചലച്ചിത്രമാണ് **സ്പോട്ട് ലൈറ്റ്**. ടോം മെക്കാർത്തിയാണ് സംവിധായകൻ..
2015 ലാണ് ഈ അമേരിക്കൻ ചലചിത്രം റിലീസ് ചെയ്തത്.  

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2015-ൽ പുറത്തിറങ്ങിയ ചലച്ചിത്രങ്ങൾ
കേരള സാഹിത്യ അക്കാദമി പുരസ്കാരം 2014

2014-ലെ കേരള സാഹിത്യ അക്കാദമി 2016 ഫെബ്രുവരി 29-ന് പ്രഖ്യാപിച്ചു. നോവൽ വിഭാഗത്തിൽ ടി.പി. രാജീവന്റെ 'കെ.ടി.എൻ കോട്ടൂർ എഴുത്തും ജീവിതവും' എന്ന നോവലും മികച്ച ചെറുകഥയ്ക്ക് വി.ആർ സുധീഷിന്റെ 'ഭവനഭേദന'വും മികച്ച കവിതാസമാഹാരത്തിന് പി.എൻ ഗോപീകൃഷ്ണന്റെ 'ഇടിക്കാലൂരി പനമ്പട്ടടി'യും അർഹമായി.

## വിശിഷ്ടാംഗത്വം
* എം. തോമസ് മാത്യു
* കാവാലം നാരായണപ്പണിക്കർ

## സമഗ്രസംഭാവനാ പുരസ്കാരം
* ശ്രീധരൻ ചമ്പാട്
* വേലായുധൻ പണിക്കശ്ശേരി
* ജോർജ്ജ് ഇരുമ്പയം
* മേതിൽ രാധാകൃഷ്ണൻ
* ദേശമംഗലം രാമകൃഷ്ണൻ
* ചന്ദ്രകല എസ്. കമ്മത്ത്

## പുരസ്കാരങ്ങൾ
* നോവൽ  - *[[കെ.ടി.എൻ. കോട്ടൂർ എഴുത്തും ജീവിതവും|കെടിഎൻ കോട്ടൂർ എഴുത്തും ജീവിതവും]]* - ടി.പി. രാജീവൻ
* കവിത - *[[ഇടിക്കാലൂരി പനമ്പട്ടടി]]* - പി.എൻ. ഗോപീകൃഷ്ണൻ
* നാടകം – *[[ഏറ്റേറ്റ് മലയാളൻ]]* - വി.കെ. പ്രഭാകരൻ
* ചെറുകഥ- *[[ഭവനഭേദനം]]*- വി.ആർ. സുധീഷ്
* സാഹിത്യവിമർശനം- *[[ഉണർവിന്റെ ലഹരിയിലേക്ക്]]* – എം. ഗംഗാധരൻ
* വൈജ്ഞാനിക സാഹിത്യം – *[[പരിസ്ഥിതിപഠനത്തിന് ഒരാമുഖം]]* – എ. അച്യുതൻ
* ജീവചരിത്രം/ആത്മകഥ - *[[പരൽമീൻ നീന്തുന്ന പാടം]]* – സി.വി. ബാലകൃഷ്ണൻ
* യാത്രാവിവരണം – *[[പൊറ്റെക്കാട്ടും ശ്രീയാത്തൂണും ബാലിദ്വീപും]]* – കെ.എ. ഫ്രാൻസിസ്
* വിവർത്തനം – *[[ചോഖേർബാലി(വിവർത്തനം)|ചോഖേർബാലി]]* – സുനിൽ ഞാളിയത്ത്
* ബാലസാഹിത്യം - *[[ആനത്തൂക്കം വെള്ളി]]* – എം. ശിവപ്രസാദ്
* ഹാസസാഹിത്യം – *[[മഴപെയ്തു തോരുമ്പോൾ]]* – ടി.ജി. വിജയകുമാർ

## എൻഡോവ്‌മെന്റുകൾ
* ഐ.സി. ചാക്കോ അവാർഡ് - *[[ബ്യാരി ഭാഷാ നിഘണ്ടു]]* - എ.എം. ശ്രീധരൻ (ഭാഷാശാസ്ത്രം,വ്യാകരണം, ശാസ്ത്രപഠനം),
* സി.ബി.കുമാർ അവാർഡ് -  *[[ഒറ്റയാൻ]]* - ടി.ജെ.എസ്. ജോർജ് (ഉപന്യാസം),
* കെ.ആർ.നമ്പൂതിരി അവാർഡ് -  *[[ഒരുതുള്ളി വെളിച്ചം]]* - പി.എൻ. ദാസ്  ( വൈദികസാഹിത്യം), 
* കനകശ്രീ അവാർഡ് - *[[ശ്വസിക്കുന്ന ശബ്ദംമാത്രം]]* - സന്ധ്യ എൻ.പി.  (കവിത)
*  ഗീതാ ഹിരണ്യൻ അവാർഡ് - *[[മരണസഹായി]]* - വി.എം. ദേവദാസ് (ചെറുകഥാ സമാഹാരം)
* ജി.എൻ. പിള്ള അവാർഡ് - *[[കേരളത്തിലെ ആദിവാസികൾ കലയും സംസ്‌കാരവും]]* - മനോജ്‌ മാതിരപ്പള്ളി (വൈജ്ഞാനിക സാഹിത്യം)
* കുറ്റിപ്പുഴ അവാർഡ് - *[[എതിരെഴുത്തുകൾ : ഭാവുകത്വത്തിന്റെ ഭൂമിശാസ്ത്രം|എതിരെഴുത്തുകൾ : ഭാവുകത്വത്തിന്റെ ഭൂമിശാസ്ത്രം]]* - പി.പി. രവീന്ദ്രൻ (നിരൂപണം – പഠനം)

## അവലംബം

* "തോമസ് മാത്യുവിനും കാവാലം നാരായണപ്പണിക്കർക്കും കേരള സാഹിത്യ അക്കാദമി ഫെല്ലോഷിപ്പ്". ജന്മഭൂമി. യഥാർത്ഥ സൈറ്റിൽ നിന്ന് 29 ഫെബ്രുവരി 2016-നു ആർക്കൈവ് ചെയ്തത്. ശേഖരിച്ചത് 29 ഫെബ്രുവരി 2016.

വർഗ്ഗം:കേരള സാഹിത്യ അക്കാദമി പുരസ്കാരം
ടെഫ്രോസിയ

പയർ കുടുംബമായ ഫാബേസിയിലെ ഒരു ജനുസാണ് **ടെഫ്രോസിയ (Tephrosia)**. ഗ്രീക്കുഭാഷയിൽ τεφρος (ടെഫ്രോസ്') എന്നു വച്ചാൽ ചാരനിറത്തിൽ ഉള്ളത് എന്നാണ്. ഇവയുടെ ഇലകൾക്കുള്ള ചാരനിറത്തിൽ നിന്നാണ് ഈ പേരു വന്നത്. ഈ ജനുസിലുള്ള ചെടികളുടെ മറ്റൊരു പേരാണ് *Hoarypea*

## ഉപയോഗങ്ങൾ
ഈ ജനുസിലെ പല ചെടികളും അതിൽ ഉയർന്ന സാന്ദ്രതയിൽ അടങ്ങിയിരികുന്ന റൊട്ടിനോൺ കാരണം വിഷമുള്ളതാണ്, പ്രത്യേകിച്ചും മൽസ്യങ്ങൾക്ക്. ഈ ജനുസിലെ സഷ്യങ്ങളുടെ കറുത്ത നിറത്തിലുള്ള വിത്തുകൾ കാലാകാലങ്ങളായി പലനാടുകളിലെയും മനുഷ്യർ മൽസ്യവിഷമായി ഉപയോഗിക്കാറുണ്ട്.കഴിഞ്ഞ നൂറ്റാണ്ടിൽ ഇതിലെ റൊട്ടിനോൺ കീടനാശിനിയായും ക്ഷുദ്രജീവനാശിനിയായും ഉപയോഗിക്കാനാവുമോ എന്ന് പഠനങ്ങൾ നടന്നിട്ടുണ്ട്.

*[[Tephrosia vogelii|ടെഫ്രോസിയ വൊഗെലൈ]]* മണ്ണിൽ നൈട്രജൻ ഉണ്ടാക്കാനുള്ള അതിന്റെ കഴിവുകൊണ്ട് പ്രസിദ്ധമാണ്. നട്ട് വലുതാവുമ്പോൾ വെട്ടിക്കൂട്ടി ഉഴുതു മണ്ണിൽ ചേർക്കുന്നതുവഴി മണ്ണിന്റെ ഫലപുഷ്ടി വർദ്ധിപ്പിക്കാൻ ഉപയോഗിക്കാറുണ്ട്.

## തെരഞ്ഞെടുത്ത [[species|സ്പീഷിസുകൾ]]

* *[[Tephrosia apollinea]]* (Delile) Link
* *[[Tephrosia astragaloides]]* Benth.
* *[[Tephrosia candida]]* DC.
* *[[Tephrosia cinerea]]* (L.) Pers.
* *[[Tephrosia clementii]]* Skan
* *[[Tephrosia coronillaefolia]]* Welw. ex Baker
* *[[Tephrosia densiflora]]* Hook.f.
* *[[Tephrosia elongata]]* E.Mey.

* *[[Tephrosia hildebrandtii]]* Vatke
* *[[Tephrosia lindheimeri ]]* A.Gray
* *[[Tephrosia macropoda]]* (E.Mey.) Harv.
* *[[Tephrosia nitens]]* Benth. ex Seem.
* *[[Tephrosia odorata]]* Balf.f.
* *[[Tephrosia pondoensis]]* (Codd) Schrire
* *[[Tephrosia purpurea|കൊഴിഞ്ഞിൽ]]* (L.) Pers.
* *[[Tephrosia rosea]]* F.Muell. ex Benth.
* *[[Tephrosia sinapou]]* (Buc'hoz) A. Chev.
* *[[Tephrosia socotrana]]* Thulin
* *[[Tephrosia spinosa]]* (L.f.) Pers.
* *[[Tephrosia tomentosa]]* 
* *[[Tephrosia toxicofera]]* 
* *[[Tephrosia virginiana]]* (L.) Pers.
* *[[Tephrosia vogelii]]* Hook.f.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
കെ. ആലിക്കുട്ടി മുസ്‌ലിയാർ

*കേരളത്തിലെ ഒരു ഇസ്‌ലാമിക പണ്ഡിതനാണ് *'കെ ആലിക്കുട്ടി മുസ്‌ലിയാർ**. ചെറുശ്ശേരി സൈനുദ്ദീൻ മുസ്‌ലിയാരുടെ മരണത്തെ തുടർന്ന് 2016 ഫെബ്രുവരി 27നാണ് പ്രൊഫ. കെ ആലിക്കുട്ടി മുസ്‌ലിയാരെ [[സമസ്ത കേരള ജംഇയ്യത്തുൽ ഉലമ]|സമസ്ത കേരള ജംഇയ്യത്തുൽ ഉലമ. ജനറൽ സെക്രട്ടറി സ്ഥാനത്തേക്ക് തിരഞ്ഞെടുത്തത്. [[ജാമിഅഃ നൂരിയ്യ അറബിക് കോളേജ്|ജാമിഅ നൂരിയ്യ അറബിയ്യയുടെ]] പ്രിൻസിപ്പാൾ, [[തിരൂർക്കാട്]] അൻവാറുൽ ഇസ്ലാമിക് വിദ്യാഭ്യാസ കോംപ്ലക്‌സ് വൈസ് പ്രസിഡണ്ട്, പൊന്നാനി മഊനത്തുൽ ഇസ്‌ലാം അറബിക് കോളജ് പ്രസിഡണ്ട്, വടകര ഹുജ്ജത്തുൽ ഇസ്‌ലാം ഇസ്ലാമിക് കേംപ്ലക്‌സ് എന്നിവയുടെ മുഖ്യഭാരവാഹിത്വം എന്നിവ വഹിക്കുന്നു. കൂടാതെ കാസറഗോഡ് സംയുക്ത മുസ്‌ലിം ജമാഅത്ത് ഖാസി, [[അഖിലേന്ത്യാ മുസ്‌ലിം വ്യക്തിനിയമ ബോർഡ്|അഖിലേന്ത്യാ മുസ്‌ലിം വ്യക്തി നിയമ ബോർഡ്]] ദേശീയ സമിതിയംഗം എന്നീ സ്ഥാനങ്ങൾ കൂടി വഹിക്കുന്നു.''

''തൂലികാ രംഗത്ത് വ്യക്തിമുദ്ര പതിപ്പിച്ച ആലിക്കുട്ടി മുസ്‌ലിയാർ സുന്നീ യുവജന സംഘത്തിന്റെ മുഖപത്രമായ സുന്നി അഫ്കാർ വാരിക, സമസ്ത കേരള ജംഇയ്യത്തുൽ മുഅല്ലിമീൻ പ്രസിദ്ധീകരണമായ അൽ മുഅല്ലിം മാസിക, അന്നൂർ അറബി മാസിക, തിരൂർക്കാട് ആസ്ഥാനമായി പ്രവർത്തിക്കുന്ന ഡാറ്റാ നെന്ന് ഫോർ ഇസ്‌ലാമിക പ്രെപ്പഗേഷൻ പുറിത്തിറക്കുന്ന മുസ്‌ലിം ലോകം ഇയർ ബുക്ക് എന്നീ നാലോളം പ്രസിദ്ധീകരണങ്ങളുടെ മുഖ്യ പത്രാധിപനായും സേവനമനുഷ്ഠിക്കുന്നുണ്ട്. കേരള മുസ്ലിം ഡാറ്റാബാങ്ക് വെബ്‌പോർട്ടൽ ചീഫ് എഡിറ്ററാണ്. ആഗോള തലത്തിൽ ഇസ്‌ലാമിക മുന്നേറ്റം, പുണ്യ ഭൂമിയിലേക്ക് എന്നീ പുസ്തകങ്ങളും ഹജ്ജിനെ കുറിച്ചുള്ള മൂന്ന് പുസ്തകങ്ങളും ഇദ്ദേഹം രചിച്ചിട്ടുണ്ട്.''

== ***അവലംബം*''' ==

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:1945-ൽ ജനിച്ചവർ
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
റൈസോഫോറേസീ

പ്രധാനമായും ഉഷ്ണമേഖലകളിൽ കണ്ടുവരുന്ന ഒരു സസ്യകുടുംബമാണ് **റൈസോഫോറേസീ (Rhizophoraceae)**. കണ്ടൽച്ചെടികളായ റൈസോഫോറ ജനുസ് ഇതിലെ അറിയപ്പെടുന്ന വിഭാഗമാണ്. 16 ജനുസുകളിലായി ഏതാണ്ട് 149 സ്പീഷിസുകൾ ഈ ജനുസിൽ അടങ്ങിയിരിക്കുന്നു. മിക്കവയും മരങ്ങളായ ഇവയുടെ പരാഗണം നടത്തുന്നത് പ്രാണികളാണ്. 

## ജനുസുകൾ
ഈ കുടുംബത്തിൽ 28 ജനുസുകളാണ് ഉള്ളത്:

* *[[Anopyxis]]*
* *[[Anstrutheria]]*
* *[[Baraultia]]*
* *[[Blepharistemma]]*
* *[[Bruguiera]]*
* *[[Bruguieria]]*
* *[[Carallia]]*
* *[[Cassipourea]]*
* *[[Ceriops]]*
* *[[Comiphyton]]*
* *[[Crossostylis]]*
* *[[Gynotroches]]*
* *[[Haplopetalon]]*
* *[[Kandelia]]*
* *[[Kanilia]]*
* *[[Karekandelia]]*
* *[[Legnotis]]*
* *[[Macarisia]]*
* *[[Paradrypetes]]*
* *[[Pellacalyx]]*
* *[[Plaesiantha]]*
* *[[Rhizophora]]*
* *[[Richaeia]]*
* *[[Richea]]*
* *[[Sagittipetalum]]*
* *[[Sterigmapetalum]]*
* *[[Tomostylis]]*
* *[[Weihea]]*

## ഉപയോഗങ്ങൾ
വെള്ളത്തിന് അടിയിലുള്ള നിർമ്മിതികൾക്കായി ഇതിന്റെ തടി ഉപയോഗിക്കാറുണ്ട്. ചില മരങ്ങളിൽ നിന്നും ടാനിനുകൾ ലഭിക്കാറുണ്ട്.

## കേരളത്തിൽ കാണുന്ന സസ്യങ്ങൾ
ഈ കുടുംബത്തിലെ കേരളത്തിൽ കണ്ടുവരുന്ന സസ്യങ്ങളിൽ ചിലവ ഇവയാണ്. 
വങ്കണ,
നീർക്കുരുണ്ട,
പ്രാന്തൻ കണ്ടൽ,
എഴുത്താണിക്കണ്ടൽ,
സ്വർണ്ണക്കണ്ടൽ,
കുറ്റിക്കണ്ടൽ,
വള്ളിക്കണ്ടൽ,
മഞ്ഞക്കണ്ടൽ,
സുന്ദരിക്കണ്ടൽ

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:മാൽപീഗൈൽസ് കുടുംബങ്ങൾ‎
വർഗ്ഗം:റൈസോഫോറേസീ

]
താറ എയർ വിമാനം 193

നേപ്പാളിൽ അഭ്യന്തര സർവീസ് നടത്തിയിരുന്ന ഒരു വിമാനമായിരുന്നു **താറ എയർ വിമാനം 193 **പൊഖാറ വിമാനത്താവളത്തിൽ നിന്നും ജോംസോം വിമാനത്താവളത്തിലേക്കുള്ള യാത്രയിൽ 2016 ഫെബ്രുവരി 24 ന് ഇത് തകർന്നു.യാത്രയാരംഭിച്ച് 8 മിനുട്ട് കഴിഞ്ഞതോടെ  റഡാർ സംവിധാനത്തിൽനിന്ന് അപ്രത്യക്ഷമായതിനെ തുടർന്ന് വനമേഖലയിൽ തകർന്ന് വീണത്. 23 പേരാണ് മരിച്ചത്. മൈഗാഡി ജില്ലയിലെ ഡാന എന്ന സ്ഥലത്താണ് ഇത് കാണപ്പെട്ടത്.യാത്രക്കാരെല്ലാവരും മരണപ്പെട്ടിരുന്നു  2010 ഒക്ഹാൽദുൻഗ ട്വിൻ ഓട്ടർ ക്രാഷ് വിമാനാപകടത്തിലും 22 പേർ കൊല്ലപ്പെട്ടിരുന്നു.

## അന്വേഷണം
പത്യേക അന്വേഷണത്തിനായി ഉന്നതാധികാര സമിതിയെ നിയമിച്ചിട്ടുണ്ട്.

## ഇതുംകൂടി കാണുക
* Nepal Airlines Flight 183
* Nepal Airlines Flight 555
* Yeti Airlines Flight 103

## അവലംബം

വർഗ്ഗം:വിമാനദുരന്തങ്ങൾ
ചന്ദ്രക്കല എസ്. കമ്മത്ത്

മലയാള ഗദ്യ സാഹിത്യകാരിയാണ് **ചന്ദ്രക്കല എസ്. കമ്മത്ത്**. നിരവധി ജനപ്രിയ നോവലുകളുടെ രചയിതാവാണ്. വനിതയിൽ പ്രസിദ്ധീകരിച്ച  'കുങ്കുമപ്പൊട്ടഴിഞ്ഞു' എന്ന ലേഖനമാണ് ആദ്യം എഴുതിയത്. 16 നോവലുകളും നാൽപ്പതോളം കഥകളും എഴുതിയ ചന്ദ്രക്കലയുടേതായി ആദ്യം പ്രസിദ്ധീകരിച്ച കഥ ‘അഗ്നിഹോത്രം’ ആണ്. രുഗ്മ എന്ന നോവൽ 1983 ൽ അതേ പേരിൽ സിനിമയായിട്ടുണ്ട്. അവരുടെ അവസാനമായി പ്രസിദ്ധീകരിച്ച നോവൽ സുമംഗല ആണ്.  കൊങ്കിണി സമുദായത്തിലെ സ്ത്രീ ജീവിതങ്ങളാണ് അവർ തന്റെ നോവലുകളിൽ കോറിയിടാൻ ശ്രമിച്ചത്. മലയാളി സമൂഹത്തിന് തികച്ചും അന്യമായ ഗൗഡ സാരസ്വത ബ്രാഹ്മണ ജീവിതം തന്റെ നോവലുകളിലൂടെയും സിനിമ, ടെലിവിഷൻ പരമ്പര തുടങ്ങിയവയിലൂടെയും മലയാളികൾക്ക് പരിചിതമായി.  2014 ൽ കേരള സാഹിത്യ അക്കാദമിയുടെ സമഗ്രസംഭാവനാ പുരസ്കാരം ലഭിച്ചിട്ടുണ്ട്.

## ജീവിതരേഖ
ആലപ്പുഴ ജില്ലയിലെ സമ്പന്നമായ ഒരു ഗൗഡ സാരസ്വത ബ്രാഹ്‌മണ കുടുംബത്തിൽ ശ്രീരാമചന്ദ്ര ഷേണായിയുടെ അഞ്ച കുട്ടികളിൽ ഒരാളായി 1940 ൽ ജനിച്ചു. കൊങ്കിണിയായിരുന്നു മാതൃഭാഷ. പിതാവ് ഒരു സ്വകാര്യ ബാങ്കിൽ ഏജന്റ് ആയിരുന്നു. പിതാവ് ജോലി ചെയ്തിരുന്ന ബാങ്ക് തകർച്ച നേരിട്ടതോടെ, അദ്ദേഹം കോയമ്പത്തൂരിലെ ഒരു മരക്കമ്പനിയിൽ മാനേജരായി ജോലിയ്ക്ക് ചേർന്നു, എന്നാൽ താമസിയാതെ ആ ജോലിയും നഷ്ടപ്പെട്ടതോടെ വീട്ടിലെത്തി. കുടുംബം സാമ്പത്തിക ബുദ്ധിമുട്ട് അനുഭവിച്ചതിനാൽ അമ്മാവന്മാരുടെ സഹായത്തോടെ വിദ്യാഭ്യാസം പൂർത്തിയാക്കി. ബിരുദം നേടിയ ശേഷം ആദ്യം ഒരു സ്വകാര്യ വിദ്യാലയത്തിലും പിന്നീട് ഒരു സർക്കാർ ഹൈസ്കൂളിലും അധ്യാപികയായി ജോലി ചെയ്തു.  

കൊല്ലം കളക്ടറേറ്റിൽ നാഷണൽ സേവിംഗ്സ് ഓഫീസറായി ജോലി ചെയ്തിരുന്ന അമ്മാവന്റെ മകനെ ചന്ദ്രക്കല വിവാഹം കഴിച്ചു. വിവാഹാനന്തരം കൊല്ലത്തായി താമസം. സർക്കാർ ഹൈസ്ക്കൂൾ അധ്യാപികയായിരുന്നു. അവർക്ക് രണ്ട് കുട്ടികളുണ്ട്. ഭർത്താവിന്റെ മരണശേഷം, സ്വന്തം അനുഭവങ്ങളെ അടിസ്ഥാനമാക്കി, കുങ്കുമപ്പൊട്ടഴിഞ്ഞു എന്ന പേരിൽ  ഒരു ലേഖനം എഴുതി വനിതാ മാസികയ്ക്ക് അയച്ചത് വഴിത്തിരിവായി.  

മനോരാജ്യം, കുങ്കുമം, വനിത തുടങ്ങിയ ആനുകാലികങ്ങളിൽ കഥ, നോവൽ തുടങ്ങിയവ പ്രസിദ്ധീകരിച്ചു.   1983ൽ വനിതക്കു വേണ്ടി എഴുതിയ 'രുഗ്മ' എന്ന നോവൽ പി.ജി. വിശ്വഭംരൻ സിനിമയാക്കി.

'ഭിക്ഷ' എന്ന നോവൽ 'അക്ഷയപാത്രം' എന്ന പേരിലും 'സപത്നി' എന്ന നോവലും ശ്രീകുമാരൻ തമ്പി സീരിയലാക്കി.

## കൃതികൾ
* രുഗ്മ
* ഭിക്ഷ (നോവൽ)
* സപത്നി
* ശിശിരാന്തം
* ഒഢ്യാണം (തെരഞ്ഞെടുത്ത പത്തൊമ്പത് കഥകൾ)
* വനദുർഗ്ഗാ തെരുവിലെ കറവക്കാരി
* മിഥില
* കലാവതി
* സുമംഗല
* ഇനി അൽപ്പം ത്രിമധുരം
* കറവക്കാരി
* അഗ്നിഹോത്രം 
* ഇവിടെ ഒരു തണൽ മരം
* ചെമ്പകത്തിന്റെയും നീലുവിന്റെയും കഥ (ചെറുകഥ)
* മുത്തശ്ശി രാമായണം
## പുരസ്കാരങ്ങൾ
* കേരള സാഹിത്യ അക്കാദമിയുടെ സമഗ്രസംഭാവനാ പുരസ്കാരം(2014)
## അവലംബം


വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സുനിൽ ഞാളിയത്ത്

മലയാള വിവർത്തകനും എഴുത്തുകാരനുമാണ് **സുനിൽ ഞാളിയത്ത്**. നിരവധി ബംഗാളി കൃതികൾ മലയാളത്തിലാക്കി. ചോഖെർ ബാലി എന്ന ഗ്രന്ഥത്തിന്റെ വിവർത്തനത്തിന് 2014 ലെ കേരള സാഹിത്യ അക്കാദമി പുരസ്കാരം ലഭിച്ചു.

## ജീവിതരേഖ
രാഷ്ട്രീയ പ്രവർത്തകനും എഴുത്തുകാരനും യുക്തിവാദിയും പത്രാധിപരും ആയിരുന്ന ടി പി ഞാളിയത്തിൻ്റെ മകനായി പശ്ചിമ ബംഗാളിലെ കൊൽത്തയിൽ 1969ൽ ജനനം. കേരളത്തിലെ ആദ്യകാല മറുനാടൻ പ്രസാധകനും കൊൽക്കത്തയിൽ 'കേരളരശ്മി' എന്ന പ്രസിദ്ധീകരണത്തിന്റെ പത്രാധിപരുമായിരുന്നു പിതാവായ ടി.പി ഞാളിയത്ത്. ജനിച്ച് അധികം കഴിയുന്നതിന് മുമ്പ് അമ്മയോടൊപ്പം കേരളത്തിൽ എറണാകുളം ജില്ലയിലെ തിരുവാങ്കുളത്ത് എത്തി.

ഒന്നാം ക്ലാസ്സ് മുതൽ ഏഴാം ക്ലാസ്സുവരെ സുനിൽ പഠിച്ചത് തിരുവാങ്കുളത്ത് ആയിരുന്നു. തുടർന്ന് കുടുംബത്തോടൊപ്പം വീണ്ടും ബംഗാളിലെത്തിയ അദ്ദേഹം കൽക്കട്ടയിലെ ആന്ധ്രാ അസോസിയേഷൻ എജുക്കേഷൻ ട്രസ്റ്റ് വക സ്‌കൂളിൽ പഠിച്ചു. ബംഗാളിൽ ആയിരിക്കുമ്പോഴും, അച്ഛന്റെ മലയാളം പുസ്തകശേഖരവും അച്ഛൻ വരുത്തിയിരുന്ന മലയാള പ്രസിദ്ധീകരണങ്ങളും മാതൃഭാഷയായ മലയാളവുമായുള്ള ബന്ധം നിലനിർത്താൻ സഹായിച്ചു. ഇംഗ്ലീഷ് ബിരുദ പഠനത്തിൽ മൂന്നാം ഭാഷയായി ബംഗാളി ആണ് പഠിച്ചത്.  ബിരുദ പഠന കാലത്താണ് ബംഗാളി സാഹിത്യ കൃതികളിലേക്ക് അടുക്കുന്നത്.

## കരിയർ
കോളേജ് പഠനം കഴിഞ്ഞ ഉടൻ തന്നെ കൽക്കട്ടയിൽ ജോലി കിട്ടി. അക്കാലത്ത് കേരളത്തിലെ പല പ്രസിദ്ധീകരണങ്ങളിലും ബംഗാൾ ഫുട്ബാളിനെക്കുറിച്ച് സുനിൽ ഫീച്ചറുകൾ എഴുതിയിരുന്നു. പിന്നീട് മാതൃഭൂമി പത്രത്തിന്റെ കൊൽക്കത്ത ലേഖകനായും, 1997 മുതൽ 1999 വരെ മാതൃഭൂമിയുടെ പ്രതിനിധിയായും പ്രവർത്തിച്ചു.

## കൃതികൾ
*മൊനേർ മാനുഷ്
*ചോഖെർ ബാലി
## പുരസ്കാരങ്ങൾ
*വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2014)
## അവലംബം


വർഗ്ഗം:വിവർത്തകർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വി.എം. ദേവദാസ്

മലയാള നോവലിസ്റ്റും ചെറുകഥാകൃത്തും തിരക്കഥാകൃത്തുമാണ് **വി. എം. ദേവദാസ്** (ജനനം :1981). തൃശ്ശൂർ ജില്ലയിലെ വടക്കാഞ്ചേരി സ്വദേശിയാണ്.
## ജീവിതരേഖ
തൃശൂർ ജില്ലയിലെ വടക്കാഞ്ചേരിയിൽ ജനനം. ചെന്നൈയിലെ ഒരു ഐ.ടി കമ്പനിയിൽ ജോലി ചെയ്യുന്നു. 
## കൃതികൾ
### നോവലുകൾ
*ഡിൽഡോ: ആറ് മരണങ്ങളുടെ പൾപ്പ് ഫിക്ഷൻ പാഠപുസ്തകം (2009)
*പന്നിവേട്ട (2010)
*ചെപ്പും പന്തും (2017)
*ഏറ് (2021)

### കഥാസമാഹാരങ്ങൾ
* മരണസഹായി (2011)
* ശലഭജീവിതം (2014)
* അവനവൻ ‌തുരുത്ത് (2016)
* വഴി കണ്ടുപിടിക്കുന്നവർ (2018)
*കാടിനു നടുക്കൊരു മരം (2021)
*കഥ (2021)

### തിരക്കഥ
* ഗ്രാസ്സ് (പൂനൈ ഫിലിം ഇൻസ്റ്റിറ്റ്യൂട്ട് - ഹിന്ദി / 35 മിനിറ്റ് / 2014) 
* നാടകാന്തം (ടങ്ങ്‌സ്റ്റൺ ബ്രെയിൻ - മലയാളം / 20 മിനിറ്റ് / 2017)

## പുരസ്കാരങ്ങൾ
* 2010 - മനോരമ നോവൽ കാർണിവെൽ അവാർഡ് - പന്നിവേട്ട
* 2011 - നൂറനാട് ഹനീഫ് സ്മാരക നോവൽ പുരസ്ക്കാരം - പന്നിവേട്ട 
* 2011 - ചന്ദ്രിക ആഴ്ചപ്പതിപ്പിന്റെ കഥാപുരസ്ക്കാരം - തിബത്ത്  
* 2015 - ഏറ്റുമാനൂർ കാവ്യവേദി പുരസ്ക്കാരം - ശലഭജീവിതം
* 2015 - കൊച്ചിൻ ഇന്റർനാഷണൽ ഷോർട്ട് ഫിലിം ഫെസ്റ്റിവൽ ഓഫ് ഇന്ത്യയുടെ മികച്ച തിരക്കഥയ്ക്കുള്ള പുരസ്ക്കാരം - ഗ്രാസ്സ്  
* 2016 - കേരള സാഹിത്യ അക്കാദമിയുടെ ഗീതാ ഹിരണ്യൻ പുരസ്കാരം 2014 - മരണസഹായി  
* 2016 - മഴവിൽ സാഹിത്യ പുരസ്ക്കാരം - ചാവുസാക്ഷ്യം  
* 2017 - അങ്കണം സാഹിത്യ പുരസ്കാരം - ശലഭജീവിതം 
* 2017 - മനോരാജ് കഥാസമാഹാര പുരസ്‌ക്കാരം -  അവനവൻ തുരുത്ത് 
* 2017 - സി.വി ശ്രീരാമൻ സ്‌മൃതി പുരസ്‌കാരം - അവനവൻ തുരുത്ത് 
* 2017 - യെസ് പ്രസ് ബുക്‌സ് നോവൽ പുരസ്‌കാരം - ചെപ്പും പന്തും 
* 2018 - ഫൈവ് ‌കോണ്ടിനെന്റ്സ് ഇന്റർനാഷണൽ ഫിലിം ഫെസ്റ്റിവലിൽ മികച്ച ഡ്രാമ ഷോർട്ട് ‌ഫിലിം അവാർഡ് - നാടകാന്തം 
* 2018 -  കെ.പി.എ.സി. ഇന്റർനാഷണൽ ഫിലിം ഫെസ്റ്റിവലിൽ തിരക്കഥയ്‌ക്കുള്ള മുതുകുളം രാഘവൻപിള്ള സ്മാരക പുരസ്കാരം  - നാടകാന്തം
* 2018 - സാഹിത്യ പ്രവർത്തക സഹകരണ സംഘത്തിന്റെ കാരൂർ നീലകണ്ഠപ്പിള്ള സ്മാരക ചെറുകഥാ പുരസ്കാരം  - പന്തിരുകുലം  
* 2018 - കേരള സംസ്ഥാന യുവജന ക്ഷേമബോർഡിന്റെ സ്വാമി വിവേകാനന്ദൻ യുവപ്രതിഭാ പുരസ്‌കാരം  - അവനവൻ തുരുത്ത് 
*2018 - കെ.വി. സുധാകരൻ കഥാപുരസ്‌കാരം - അവനവൻ തുരുത്ത് 
*2019 - വൈക്കം മുഹമ്മദ് ബഷീർ മലയാള പഠനകേന്ദ്രം സാഹിത്യ പുരസ്‌കാരം - ചെപ്പും പന്തും  
*2019 - ഡി ശ്രീമാൻ നമ്പൂതിരി സാഹിത്യ പുരസ്കാരം - ചെപ്പും പന്തും  
*2021 – കെ.എ. കൊടുങ്ങല്ലൂർ മാധ്യമം സാഹിത്യ പുരസ്കാരം - കീഴ്‌ക്കാംതൂക്ക്
*2022 – തോപ്പിൽ രവി സ്‌മാരക സാഹിത്യ പുരസ്‌കാരം - ഏറ്
* 2022 - ചെറുകഥക്കുള്ള കേരള സാഹിത്യ അക്കാദമി പുരസ്കാരം - വഴി കണ്ടുപിടിക്കുന്നവർ 
* 2023 - ഒ.വി. വിജയൻ സ്മാരകപുരസ്‌കാരം - കാടിനു നടുക്കൊരു മരം 

## പുറത്തേയ്ക്കുള്ള കണ്ണികൾ
* 
* 
* 

## അവലംബം

വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളം എഴുത്തുകാർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:1981-ൽ ജനിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
അക്റ്റിനിഡിയേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **അക്റ്റിനിഡിയേസീ (Actinidiaceae)**. മൂന്ന് ജീനസ്സുകളിലായി ഏകദേശം 360 സ്പീഷിസുകൾ ഉള്ള ഈ സസ്യകുടുംബത്തിൽ കുറ്റിച്ചെടികളും ആരോഹികളും ചെറുമരങ്ങളും  ഉൾപ്പെടുന്നു.

ഉഷ്ണമേഖലകളിലും മിതോഷ്ണ മേഖലകളും ഇവയ്ക്ക് വളരാൻ അനുകൂലമാണ്. ഈ അടുത്ത കാലത്തായി അക്റ്റിനിഡിയേസീ സസ്യകുടുംബത്തെ ഏഷ്യയുടെ വടക്കു കിഴക്കു ഭാഗങ്ങൾ, മലേഷ്യ, തെക്കേ അമേക്കയുടെ ചിലഭാഗങ്ങളിലുമാണ് കാണപ്പെടുന്നത്. ഏഷ്യയുടെ കിഴക്കു ഭാഗങ്ങളിൽ കാണപ്പെടുന്ന കിവി പഴം ഈ കുടുംബത്തിൽ ഉൾപ്പെടുന്നതാണ്. ചില സസ്യങ്ങൾ അലങ്കാര സസ്യങ്ങളായും വളർത്താറുണ്ട്. 

## ഉപകുടുംബങ്ങൾ
*Actinidia
*Clematoclethra 
*Saurauia

## സവിശേഷതകൾ
ഇവയുടെ ഇലകൾ ലഘുപത്രത്തോടുകൂടിയവയും തണ്ടിൽ ഏകാന്തരന്യാസത്തിൽ (alternate) ക്രമീകരിക്കപ്പെട്ടതും,  സിരാവിന്യാസം ജാലികാസിരാവിന്യാസത്തോടു കൂടിയവയുംആണ്. ചില സ്പീഷിസുകളിൽ ഇലയുടെ വക്കുകൾ പൂർണ്ണവും എന്നാൽ മറ്റു ചില സ്പീഷിസുകളിൽ ദന്തുരമായും കാണപ്പെടുന്നു. ഇവയുടെ പത്രവൃന്തത്തിന്റെ അടിയിലായി പെട്ടെന്നു കൊഴിഞ്ഞു പോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു. 

ദ്വിലിംഗ സ്വഭാവത്തോടു കൂടിയവ പൂക്കളും ഏകലിംഗ സ്വഭാവത്തോടുകൂടിയ പൂക്കളും കാണപ്പെടുന്നു. പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്. ഉർന്ന അണ്ഡാശയത്തോടു കൂടിയ  ഇവയ്ക്ക് അനേകം കേസരങ്ങൾ കാണപ്പെടുന്നു. എന്നാൽ വളരെ വിരളം ചില സ്പീഷിസുകൾ പത്ത് കേസരങ്ങളോടു കൂടിയവയാണ്. സാധാരണയായി മൂന്ന് പുഷ്‌പജനികൾ കൂടിച്ചേർന്നാണ് ജനിപുടം (gynoecium) ഉണ്ടാകുന്നത്. എന്നാൽ മറ്റുചില സ്പീഷിസുകളിൽ അനേകം പൂഷ്പജനികൾ കൂടിച്ചേർന്നാണ് ജനിപുടം ഉണ്ടാകുന്നത്.

ഒട്ടുമിക്ക സ്പീഷിസുകളിലും മാംസളമായ പഴങ്ങളാണുള്ളത്.


## അവലംബം

## പുറത്തേക്കുള്ള കണ്ണികൾ
*Actinidiaceae  in L. Watson and M.J. Dallwitz (1992 onwards). The families of flowering plants.  http://delta-intkey.com 
*Theales Order in the USDA Plants Database
വർഗ്ഗം:സസ്യകുടുംബങ്ങൾ
വർഗ്ഗം:എരികൾസ്
ആർഗൊ

സമുദ്രത്തിലെ താപനില, ലവണാംശം, ജലപ്രവാഹങ്ങൾ തുടങ്ങിയ വിവിധ ഘടകങ്ങളെ നിരീക്ഷിക്കാൻ ലോകവ്യാപകമായി സ്ഥാപിക്കപ്പെട്ട ഒരു ഉപകരണവ്യൂഹമാണ്  . സമുദ്രത്തിൽ നിന്നും തദ്സമയവിവരങ്ങൾ ശേഖരിക്കുന്ന ആർഗൊ ഫ്ലോട്ടുകൾ എന്നറിയപ്പെടുന്ന ഉപകരണസംവിധാനങ്ങളും അപ്രകാരം ശേഖരിച്ച വിവരങ്ങളുടെ അപഗ്രഥനവും ഗുണനിലവാരപരിശോധനയും നടത്തി, അവ സൂക്ഷിച്ചു വയ്ക്കുന്ന കേന്ദ്രങ്ങളുമാണ് ഈ സംവിധാനത്തിന്റെ പ്രധാന ഭാഗങ്ങൾ. 2000 ആണ്ടിന്റെ  തുടക്കത്തിലാണു  ആർഗൊ  പ്രവർത്തനസജ്ജമാവുന്നത്. നിലവിൽ  ഏകദേശം നാലായിരത്തിനടുത്തു ആർഗൊ ഫ്ലോട്ടുകൾ  നിരന്തരം സമുദ്രത്തിൽ നിന്നും വിവരങ്ങൾ ശേഖരിച്ചു കൊണ്ടിരിക്കുന്നു. സമുദ്രതാപപരിമാണം (Ocean Heat Content - OHC) അളന്നു കണ്ടുപിടിക്കുകയാണ് ഈ പദ്ധതിയുടെ പ്രത്യേക താല്പര്യങ്ങളിലൊന്ന്.

## ആർഗൊ: പ്രവർത്തന രീതി (Argo: How it Works)
ആർഗൊ പദ്ധതിയുടെ കാതലായ ഭാഗം **ആർഗൊ ഫ്ലോട്ടുകൾ** എന്നറിയപ്പെടുന്ന റോബോട്ടിക് ഉപകരണങ്ങളാണ്. ഈ ഫ്ലോട്ടുകൾ സമുദ്രത്തിൽ ഒരു നിശ്ചിത സമയക്രമം (സൈക്കിൾ) അനുസരിച്ചാണ് പ്രവർത്തിക്കുന്നത്. ഒരു ഫ്ലോട്ട് സാധാരണയായി 10 ദിവസം കൊണ്ട് ഒരു സൈക്കിൾ പൂർത്തിയാക്കുന്നു.

**<u>പ്രവർത്തന സൈക്കിൾ</u>**

ഒരു ആർഗൊ ഫ്ലോട്ടിന്റെ സാധാരണ പ്രവർത്തന രീതി മൂന്ന് ഘട്ടങ്ങളായി തിരിക്കാം:

# **താഴ്ന്നിറങ്ങൽ (Descent):** ഉപരിതലത്തിൽ നിന്ന് വിവരം കൈമാറിയ ശേഷം, ഫ്ലോട്ട് ഏകദേശം **1000 മീറ്റർ** ആഴത്തിലേക്ക് താഴുന്നു. ഈ ആഴത്തിൽ ഫ്ലോട്ട് 9-10 ദിവസം വരെ **വെള്ളത്തിൽ ഒഴുകി നടക്കുന്നു (Drift)**.
# **പ്രൊഫൈലിംഗ് (Profiling):** ഈ ഒഴുകി നടക്കുന്ന സമയത്തിന് ശേഷം, ഫ്ലോട്ട് തനിയെ ഏകദേശം **2000 മീറ്റർ** ആഴത്തിലേക്ക് താഴും. ശേഷം, ഈ 2000 മീറ്റർ ആഴത്തിൽ നിന്ന് സമുദ്രോപരിതലം വരെ സാവധാനം ഉയർന്നു വരും. ഈ ആരോഹണ (Ascent) സമയത്താണ് ഫ്ലോട്ടിലെ സെൻസറുകൾ **താപനിലയും ലവണാംശവും** കൃത്യമായി അളക്കുന്നത്.
# **വിവരം കൈമാറൽ (Data Transmission):** ഉപരിതലത്തിൽ എത്തിക്കഴിഞ്ഞാൽ, ഫ്ലോട്ട് ഒരു **ഉപഗ്രഹത്തിലേക്ക്** (സാധാരണയായി ഇറിഡിയം അല്ലെങ്കിൽ ആർഗോസ് ഉപഗ്രഹ ശൃംഖല) ശേഖരിച്ച വിവരങ്ങൾ കൈമാറ്റം ചെയ്യുന്നു. വിവരങ്ങൾ കൈമാറിയ ശേഷം അടുത്ത സൈക്കിളിനായി വീണ്ടും താഴോട്ട് പോകുന്നു. 
ഇത്തരത്തിൽ, ഓരോ ഫ്ലോട്ടും സമുദ്രത്തിന്റെ താപനിലയുടെയും ലവണാംശത്തിന്റെയും 'പ്രൊഫൈലുകൾ' സൃഷ്ടിച്ച് നിരന്തരം വിവരങ്ങൾ നൽകുന്നു.

## ഗവേഷണപരമായ പ്രാധാന്യം (Research Significance)

## അവലംബങ്ങൾ

## പുറത്തേക്കുള്ള കണ്ണികൾ

*The Argo Portal 
*International Argo Information Centre 
*Argo at the Scripps Institution of Oceanography, San Diego
*Realtime Interactive Map 
*Realtime Google Earth File 
*Coriolis Global Argo Data Server - EU Mirror 
*FNMOC Global Argo Data server - US Mirror 
*NOAA/Pacific Marine Environmental Laboratory profiling float project deploys floats as part of the Argo program, provides data on-line , and is active in delayed-mode salinity calibration and quality control  for US Argo floats.
*Changing conditions in the Gulf of Alaska as seen by Argo
*Government of Canada, Department of Fisheries and Oceans, Argo Project
*A New World View Argo explorations article by Scripps Institution of Oceanography
*JCOMMOPS 
*Argo on NOSA

വർഗ്ഗം:സമുദ്രവിവരശേഖരണവും നിരീക്ഷണ സംവിധാനങ്ങളും
സോണ്ടെ

സമുദ്രജലത്തിന്റെ വൈദ്യുതചാലകത, താപനില, സമുദ്രത്തിന്റെ ആഴം, ലീനവാതകങ്ങളുടെ ഗാഢത, ഹരിതകത്തിളക്കം (chlorophyll fluorescence) തുടങ്ങിയവ അളക്കാൻ ഉപയോഗിക്കുന്ന ഉപകരണമാണ് **സോണ്ടെ** അഥവാ **സി.റ്റി.ഡി.(CTD)**.. വിവിധ തരം സെൻസറുകൾ ഒരുമിച്ചു ചേർത്തു് *[[നിസ്കിൻ കുപ്പി]]കൾ* അഥവാ *നാൻസൻ കുപ്പികൾ* എന്നറിയപ്പെടുന്ന പ്രത്യേകതരം കവചിതപേടകങ്ങളിൽ അടക്കം ചെയ്തു് ഒരു ശ്രേണിയായാണു് സോണ്ടെ രൂപപ്പെടുത്തുന്നതു്. നിശ്ചിത ആഴങ്ങളിൽ ഈ കുപ്പികൾ യന്ത്രസഹായത്തോടെയോ കായികമായോ സമയനിയന്ത്രിതമായോ തുറക്കുകയും അതതുമേഖലകളിലെ സമുദ്രജലത്തിന്റെ സാമ്പിളുകൾ ശേഖരിക്കുകയും ചെയ്യുന്നു. ഇത്തരം സാമ്പിളുകൾ ഉടനെത്തന്നെയോ സമുദ്രനിരപ്പിനു മുകളിലെത്തിച്ചോ അവയിൽനിന്നും ആവശ്യമുള്ള ഭൗതികശാസ്ത്ര-ജീവശാസ്ത്രവിവരങ്ങൾ ശേഖരിക്കുന്നു. മറ്റു സാമുദ്രികനിരീക്ഷണോപകരണങ്ങളുടെ സെൻസറുകൾ പുനഃക്രമീകരിക്കാനും (calibrate) ഇത്തരം സോണ്ടേകൾ പ്രയോജനപ്പെടാറുണ്ടു്. 

## അവലംബം

## പുറത്തേക്കുള്ള കണ്ണികൾ
*Baker D. J. 1981 "Ocean instruments and experiment design" Chapter 14 pp 416–418, available at http://ocw.mit.edu/resources/res-12-000-evolution-of-physical-oceanography-spring-2007/part-3/wunsch_chapter14.pdf
*Pickard George L.  and William J. Emery "Descriptive Physical Oceanography, An introduction" 5th ed., Butterworth-Heineman (Elsevier Science): 1990

വർഗ്ഗം:സമുദ്രവിവരശേഖരണവും നിരീക്ഷണ സംവിധാനങ്ങളും
മെക്കാനിക്കൽ ബാത്തിതെർമോഗ്രാഫ്

സമുദ്ര ജലത്തിന്റെ താപനില അളക്കാൻ പഴയ കാലഘട്ടങ്ങളിൽ ഉപയോഗിച്ചിരുന്ന ഒരു ഉപകരണമാണ് മെക്കാനിക്കൽ ബാത്തിതെർമോഗ്രാഫ് (എംബിറ്റി).(Bathythermograph)

വർഗ്ഗം:സമുദ്രവിവരശേഖരണവും നിരീക്ഷണ സംവിധാനങ്ങളും
ഒന്നാം അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം

1959 മുതൽ 1966 വരെയുള്ള കാലഘട്ടത്തിൽ, ഇന്ത്യൻ മഹാസമുദ്രത്തിൽ  ഏകദേശം  14 ഓളം രാജ്യങ്ങൾ പങ്കെടുത്തുകൊണ്ട്  ആദ്യത്തെ അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം  നടന്നു . 46 ഓളം ഗവേഷണ കപ്പലുകൾ ആയിരുന്നു പര്യവേഷണത്തിനു സഹായം നല്കിയത്.  സമുദ്ര  ഗവേഷണ മേഖലയിൽ ഒന്നാം അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം വലിയൊരു മുതൽക്കൂട്ടായിരുന്നു. ഇന്ത്യൻ മഹാസമുദ്രവുമായി ബന്ധപ്പെട്ട  സമുദ്രവിജ്ഞാനീയത്തിന്റെ  വിവിധ മേഖലയിലെ വിപ്ലവകരമായ പഠനങ്ങൾക്ക്  തുടക്കം കുറിക്കാൻ പര്യവേഷണം സഹായകരമായി . ഈ പര്യവേഷണത്തിന്റെ ഭാഗമായാണ്  ഇന്ത്യയിൽ നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി സ്ഥാപിക്കപ്പെട്ടത് .
വർഗ്ഗം:സമുദ്രവിവരശേഖരണവും നിരീക്ഷണ സംവിധാനങ്ങളും
എന്റെ വേളി

മഹാകവി ജി ശങ്കരക്കുറുപ്പ് രചിച്ച ഒരു കവിതയാണ് **എന്റെ വേളി**. ഇതിൽ വേളി കഴിഞ്ഞ് ഭർതൃഗൃഹത്തിലേക്ക് പോകാൻ ഒരുങ്ങുന്ന വധുവിന്റെ വിഹ്വലതകൾ അദ്ദേഹം വിവരിക്കുകയാണ്. എന്നാൽ വായിച്ചു വരുമ്പോഴാണ് വേളി എന്നതു കൊണ്ട് കവി വിവക്ഷിക്കുന്നത് മരണത്തെയാണെന്ന് മനസ്സിലാവുന്നത്. സുന്ദരമായ ഈ കവിതയിൽ നിന്നും വരികൾ പലരും പല സന്ദർഭങ്ങളിലും ചൊല്ലിക്കേൾക്കാറുണ്ട്.

കവിതയിൽ നിന്നും ചില വരികൾ-

## അവലംബം

## പുറത്തേക്കുള്ള കണ്ണികൾ
* കവിത ഇവിടെ കാണാം.

വർഗ്ഗം:കവിതകൾ
കേന്ദ്ര ബജറ്റ് (2016)

2016 ഫെബ്രുവരി 29നാണ് ഇന്ത്യൻ കേന്ദ്രസർക്കാറിന്റെ 2016-17 സാമ്പത്തിക വർഷത്തേക്കുള്ള ബജറ്റ് അവതരിപ്പിച്ചത്.ധനകാര്യമന്ത്രിയായ അരുൺ ജെയ്റ്റ്ലിയാണ് ബജറ്റ് അവതരിപ്പിച്ചത്. ബജറ്റ് തയ്യാറാക്കാനായി സർക്കാർ ജനങ്ങളിൽ നിന്ന് ട്വിറ്ററിലൂടെ നിർദ്ദേശങ്ങൾ ക്ഷണിച്ചിരുന്നു.

## അവലംബം